title: Satelliitti (albumi)

text: Kaikesta huolimatta levystä tuli onnistunut. Albumi nousi Suomen viralliselle listalle yhdentoista viikon ajaksi, ja sitä myytiin yhteensä 25 000 kappaletta eli kultalevyrajan ylittävä määrä.


title: Madalyn Murray O’Hair

text: Madalyn Murray O’Hair (alk. Madalyn Mays; 13. huhtikuuta 1919 Pittsburgh, Pennsylvania – 29. syyskuuta 1995 San Antonio, Texas) oli yhdysvaltalainen ateistinen ajattelija. Hän oli elinaikanaan hyvin kiistelty hahmo ja kuolikin henkirikoksen uhrina 76-vuotiaana. Murray O’Hair arvosteli kirkkoa, ja hänet tunnettiin karkeana ja kovasanaisena ihmisenä.


title: Madalyn Murray O’Hair

text: Murray O’Hair tuli tunnetuksi Marylandissa vuonna 1960 nostamastaan oikeusjutusta, joka liittyi uskonnon harjoittamiseen koulussa. Myöhemmin saman vuosikymmenen aikana Murray O’Hair perusti American Atheists -järjestön, jota hän itse johti pitkään. Hän oli koulujen seksivalistuksen kannattaja.


title: Madalyn Murray O’Hair

text: Murray O’Hair oli tiiviissä yhteistyössä poikansa Jon Garth Murrayn ja pojantyttärensä Robinin kanssa. Kaikki kolme katosivat elokuussa 1995; ruumiit löydettiin vasta vuonna 2001, kun heidän murhaajansa David R. Waters tunnusti tekonsa sopimuksen nojalla. Waters kuoli sittemmin keuhkosyöpään vankilassa. Murhissa avustanut Gary Paul Karr istuu elinkautista.


title: Madalyn Murray O’Hair

text: Murray O’Hairin välit vanhempaan poikaansa William J. Murrayyn olivat viileät tämän käännyttyä kristinuskoon vuonna 1980. Sekä äiti että poika kritisoivat julkisuudessa toisiaan.


title: 13. Yö

text: 13. Yö on helmikuussa 1999 ilmestynyt Yön kolmastoista studioalbumi. Singleinä siltä julkaistiin kappaleet "Löysin paljon oikeaa", "Kulkuripoika", "Kultakala" ja "Kuljettaa keväinen tie".


title: 13. Yö

text: Levy oli yhtyeen ensimmäinen uutta materiaalia sisältänyt albumi kuuteen vuoteen, jolla oli mukana myös Jussi Hakulisen tekemiä lauluja. Hän oli kirjoittanut niitä toistakymmentä, mutta lopulta levylle päätyi vain kaksi. Olli Lindholm olisi halunnut mukaan useampiakin Hakulisen kappaleita, joita hän piti Yön tyylille sopivina, mutta ne eivät kuitenkaan kelvanneet yhtyeen muille jäsenille. Loput Hakulisen laulut Lindholm levytti vuonna 2000 julkaistulle sooloalbumilleen "Voima".


title: 13. Yö

text: Albumi nousi Suomen viralliselle listalle kuuden viikon ajaksi ja oli korkeimmillaan sijalla seitsemän.


title: Mattias Jonson

text: Mattias Jonson (s. 16. tammikuuta 1974 Kumla, Ruotsi) on ruotsalainen jalkapalloilija. Hän edusti seuratasolla kotimaassaan Örebrota, Helsingborgia ja Djurgårdenia sekä Tanskassa Brøndbytä ja Englannissa Norwichia.


title: Mattias Jonson

text: Jonson edusti Ruotsia maajoukkueurallaan vuosien 1996–2006 aikana 57 ottelussa, joissa hän teki yhteensä yhdeksän maalia. Hän edusti maataan vuosien 2002 ja 2006 MM-kisoissa, sekä vuoden 2004 EM-kisoissa.


title: Luis Rodríguez Olmo

text: Luis Francisco Rodríguez Olmo (11. elokuuta 1919 Arecibo – 28. huhtikuuta 2017) oli puertoricolainen baseballpelaaja. Hänen ammattilaisseuroinaan olivat Yhdysvalloissa Brooklyn Dodgers (1943–1945, 1949) ja Boston Braves (1950–1951).


title: Antal Szerb

text: Antal Szerb (1. toukokuuta 1901 Budapest – 27. tammikuuta 1945 Balf) oli unkarilainen kirjallisuudentutkija ja kirjailija. Unkarin lisäksi hän on asunut myös Ranskassa, Italiassa ja Englannissa. Szerb kirjoitti muun muassa Unkarin kirjallisuuden historian "Magyar irodalomtörténet" (1934).


title: Happy Chandler

text: Albert Benjamin ”Happy” Chandler (14. heinäkuuta 1898 – 15. kesäkuuta 1991) oli yhdysvaltalainen demokraattisen puolueen poliitikko. Hän toimi Kentuckyn kuvernöörinä vuosina 1935–1939 ja 1955–1959 sekä Yhdysvaltain senaatin jäsenenä vuosina 1939–1945.


title: Happy Chandler

text:
Chandler nousi merkittävään asemaan baseballmaailmassa; hän toimi baseballkomissaarina vuosina 1945–1951. Hänet kelpuutettiin vuonna 1982 Baseball Hall of Fameen.
Chandler kuoli sydänkohtaukseen Kentuckyssä ollessaan 92-vuotias. Poliitikko Ben Chandler on hänen lapsenlapsensa.


title: Ben Chandler

text: Albert Benjamin ”Ben” Chandler III (s. 12. syyskuuta 1959) on yhdysvaltalainen demokraattisen puolueen poliitikko. Hän toimi 17. helmikuuta 2004 – 3. tammikuuta 2013 Yhdysvaltain edustajainhuoneen jäsenenä Kentuckystä.


title: Ben Chandler

text: Chandler toimi vuosina 1995–2003 osavaltion oikeusministerinä. Hän oli vuonna 2003 myös kuvernööriehdokkaana.


title: Ben Chandler

text: Chandler on Happy Chandlerin lapsenlapsi.


title: Pkhovi

text: Pkhovi (), tunnettu myös nimellä Pkhoeti (), on keskiaikainen nimi Georgian koillisosan vuoristoalueille, jotka jakautuivat myöhemmin Pšavin ja Khevsuretin provinsseihin. Pkhovi sijaitsee Aragvi-joen yläjuoksulla ja kolmessa alppilaaksossa heti Suuren Kaukasuksen korkeimpien huippujen pohjoispuolella. Nykyisin alue kuuluu Dušetin piirikuntaan ja Mtskheta-Mtianetin hallintoalueeseen. Alueen asukkaat, pkhovilaiset (), olivat georgialaisten ylämaalaisten heimo, joka tunnettiin sotaisuudestaan ja yleisestä välinpitämättömyydestään kuninkaan auktoriteettia kohtaan.


title: Pkhovi

text: Paikannimi Pkhovi, joka saattaa olla peräisin georgian kielen "rohkeaa" tai "urheaa" tarkoittavasta juuresta, esiintyy ensimmäisen kerran 600-luvun "Kartlin kääntymys" -kronikan kappaleessa, jossa kerrotaan paikallisten ylämaalaisten vastustaneen kuningas Mirian III:n ja Pyhän Ninon, itäisen Georgian (Kartlin/Iberian) 300-luvun apostolin, yrityksiä käännyttää heitä kristinuskoon. Painostuksen kerrotaan pakottaneen useita pkhovilaisia perheitä muuttamaan kaakkoon Tušetiin.


title: Pkhovi

text: Vaikka alueen väestö olikin nimellisesti suoraan Georgian kruunun hallinnon alla, heitä ei koskaan täydellisesti integroitu keskiaikaisen Georgian feodaaliseen järjestelmään. Aateliset maanomistajat tai ulkomaiden hyökkäykset eivät juurikaan vaikuttaneet heihin. Kuten professori Kevin Tuite Montréalin yliopistosta on kuitenkin ehdottanut,


title: Pkhovi

text: Georgian ortodoksisen kirkon asema oli myös heikko, ja pkhovilaiset säilyttivät erikoisen esikristillisten ja kristillisten uskomusten sekoituksen. Tämä on vaikuttanut Pkhovin uskonnolliseen arkkitehtuuriin: kun Georgian muilla ylämaa-alueilla, kuten Svanetiassa, Khevissä, Mtiuletissa ja Ratšassa, jokaisessa kylässä on ainakin yksi kirkko 400–1700-luvuilta, Pkhovissa georgialaisia ortodoksikirkkoja ei vaikuta olevan lainkaan. Niiden sijaan alueella on runsaasti pyhiä paikkoja, joista arvostetuimpiin viitataan nimillä "khati" tai "džvari" eli "ikoni" ja "risti" georgian yleiskielessä. Pkhovissa ne viittaavat kuitenkin pyhien kuvien lisäksi pyhäkköihin, joissa niitä säilytetään, ja jumaluuteen, jonka uskotaan asuvan pyhäkössä.


title: Pkhovi

text: Pkhovin vuoristoklaanien uppiniskainen itsenäisyys johti siihen, että kuninkaalliset joukot tunkeutuivat ajoittain alueelle ja yrittivät alistaa pkhovilaisia. Yksi tuhoisimmista pkhovilaisia vastaan suunnatuista retkikunnista oli Georgian kuningaskunnan kulta-aikana hallinneen kuningatar Tamarin järjestämä hyökkäys noin vuonna 1212. Ajan kronikka kertoo verisestä, kolme kuukautta kestäneestä kampanjasta, jota johti Tamarin kenraali Ivane atabek ja joka jätti useita pkhovilaisia kyliä ja pyhäkköjä tuhoutuneiksi.


title: Pkhovi

text: Termi Pkhovi hävisi käytöstä 1400-luvulla, ja sen korvasivat nimet Pšavi and Khevsureti. Nimi on kuitenkin säilynyt Šuapkhon kylän nimessä ("šua"- tarkoittaa georgiaksi "keski-") ja vainahien nimessä Khevsuretille – "Pkhia".


title: Gerard Labuda

text: Gerard Labuda (28. joulukuuta 1916 – 1. lokakuuta 2010) oli puolalainen historioitsija, etnisesti kašubi. Hän oli sekä "Polska Akademia Naukin" että "Polska Akademia Umiejętnościn" jäsen; jälkimmäisessä hän toimi puheenjohtajana vuosina 1989–1994.


title: Gerard Labuda

text: Labuda meni vuonna 1943 Varsovassa naimisiin kreivitär Alberta Wielopolskin kanssa. Parille syntyi viisi lasta.


title: Gerard Labuda

text: Labudasta tuli vuonna 1950 professori Poznańin Adam Mickiewicz -yliopistolla, jonka rehtorina hän itse vuosina 1962–1965 toimi. Hän tutki varsinkin keskiaikaa ja länsislaavien historiaa.


title: Sarah Mlynowski

text: Sarah Mlynowski (s. 4. tammikuuta 1977) on kanadalaissyntyinen Chick lit- sekä lasten- ja nuortenkirjailija.


title: Sarah Mlynowski

text:
Hän on romantiikkakirjailjia Elissa Ambrosen tytär. Mlynowski asuu nykyisin New Yorkissa Yhdysvalloissa.
Mlynowskin ensimmäinen romaani on "Milkrun" (2001), joka on sittemmin julkaistu 16 maassa. Häneltä on suomennettu teininoidista Rachelista ja Miristä kertovia kirjoja. Sarjan osat ovat "Rintsikoita ja luudanvarsia" (2005), "Konnia ja kielareita" (2006), "Loitsuja ja lemmenlommoja" (2007) ja "Kemuja ja kuplivaa" (2009).


title: Alkylaatti

text: Alkylaatti on korkeaoktaanista ja korkealaatuista bensiinijaetta (maaöljytisle). Puhekielessä sillä tarkoitetaan yleisesti olefiinien pelkkiä kevyimpiä jakeita sisältävää ja siksi kalliimpaa bensiinilaatua (pienmoottoribensiini), jossa ei ole myöskään lisäaineistusta kuten alkoholeja.


title: Alkylaatti

text: Alkylaatteja voidaan muodostaa synteettisesti isobutaanista ja olefiiniseoksesta, jossa on lähinnä propeenia ja buteeneja. Alkylointiyksikössä isobutaani (4-hiilinen) reagoi väkevän hapon katalysoimana olefiinien (pääosin 3–4-hiilisiä) kanssa, jolloin se alkyloituu, ja syntyy 7–8-hiilistä tuotetta, eli lähinnä heptaanin ja oktaanin eri isomeerejä. Happokatalyyttinä voi käyttää rikkihappoa tai stabiilimpaa fluorivetyhappoa.


title: Ultra Maniac

text: Ultra Maniac (ウルトラマニアック Urutora Maniakku?) on Wataru Yoshizumin piirtämä mangasarja. Romanttinen komediasarja kertoo Ayu Tateishista, joka on tennisklubin jäsen ja hyvä pelaamaan tennistä. Hänen ystävänsä, Nina Sakura, on todellisuudessa magical girl Magic Kingdomista.Sarja on julkaistu Ribonissa vuonna 2002-2004. Mangakirjoja on yhteensä 5. Sarjasta on tehty animekin, mutta sen juoni poikkeaa aika paljon mangan juonesta.


title: Ultra Maniac

text: Eräänä päivänä Ayu-Chan näkee koulun uuden oppilaan Ninan laahustavan nyyhkyttäen koulun käytäviä pitkin. Ayulle selviää, että Nina on kadottanut jotain hyvin tärkeää. Ayu lupaa auttaa Ninaa etsimisessä, ja kun he sitten löytävät Ninan kadonneen esineen, saa Ayu kuulla jotain uskomatonta. Nina onkin noita, joka on tullut maan päälle kaukaisesta noitien akatemiasta käytännön harjoitteluun. Nina päättää palkita Ayun jollain tavalla, ja alkaa kehitellä erilaisia loitsuja, joilla voisi ilahduttaa Ayu-Chania. Toisin kuin Nina oli tarkoittanut, loitsuista on vain harmia ja vaivaa Ayulle. Tästä sopivan palkinnon keksimisestä kehkeytyykin suuri seikkailu, jota Ayu ei varmasti koskaan unohda.


title: Mäntyharjun kirkko

text: Mäntyharjun kirkko on valmistunut vuonna 1822. Se on istumapaikkamäärältään Suomen toiseksi suurin puukirkko ja samalla Suomen suurin lamasalvosrakenteinen hirsirakennus. Kirkon alttaritaulun on maalannut Berndt Godenhjelm. Lattiapinta-alaa on 1 616 m², ja penkeille sopii istumaan noin 1 700 henkeä, toiseksi eniten Suomen puukirkoista. Kirkon suunnittelijana toimi valtionarkkitehti Charles Bassi, jonka suunnitelmissa kirkkoon olisi mahtunut lähes 6 000 henkeä, mutta toteutusvaiheessa suunnitelmia supistettiin. Kellotapuli valmistui 1891.


title: Mäntyharjun kirkko

text: Kirkkoon otettiin uudet urut ensi kerran konserttikäyttöön kesäkuussa 2009 Mäntyharjun urkumaratonin yhteydessä. Urut on valmistanut Urkutehdas Veikko Virtanen, ja niiden myötä kirkossa palataan ensimmäisten 1876 valmistuneiden urkujen tyyliin. Niissä on 38 äänikertaa, kaksi sormiota ja pneumaattinen apukoneisto Barker-kone. Alkuperäiset urut rakensi ruotsalainen urkujenrakentaja Per Larsson Åkerman. 1935 valmistuneet urut olivat toisen tyyppiset.


title: Pertti J. Anttonen

text: Pertti Juhani Anttonen (s. 1953) on suomalainen perinteentutkija. Hän on suorittanut Ph.D. -tutkinnon Pennsylvanian yliopistossa vuonna 1993 väitöskirjalla Tradition and Its Study as Discoursive Practice. Pertti Anttonen on folkloristiikan dosentti Helsingin ja Turun yliopistoissa ja etnologian dosentti Jyväskylän yliopistossa.


title: Pertti J. Anttonen

text: Anttosen tähänastinen pääteos on Suomalaisen Kirjallisuuden Seuran vuonna 2005 Studia Fennica -sarjassa julkaisema kirja "Tradition Through Modernity: Postmodernism and the Nation-State in Folklore Scholarship".


title: Pertti J. Anttonen

text: Pertti Anttonen hoitaa Helsingin yliopiston folkloristiikan professorin virkaa (2008) ja johtaa Suomen Akatemian tutkimushanketta "Suullisen perinteen tekstualisaatio ja moderni kontekstualisaatio Suomessa" (2006–2009).


title: Pertti J. Anttonen

text: Turun yliopiston uskontotieteen professori Veikko Anttonen on Pertti Anttosen vanhempi veli.


title: Pertti J. Anttonen

text: Helsingin yliopiston folkloristiikan dosentit


title: Roger Rose

text: Roger Rose (s. elokuu 1958 Chicago, Illinois) on yhdysvaltalainen ääninäyttelijä, joka tunnetaan parhaiten Nokkapokkan myötä Kent Powersin ääniroolista, sekä The Tickin myötä.


title: Roger Rose

text: Rose opiskeli näyttelemistä Chicagossa, Second Cityssä ja toimi koomikkona VH1-, CBS- ja CBNC-kanaville. Hän esiintyi ensi kerran televisiossa vuonna 1981 näyttelijänä televisiosarjassa "Buck Rogers in the 25th Century". Rose teki aina 1990-luvun alkuun asti pieniä rooleja ja cameorooleja. Hän muun muassa vieraili televisiosarjoissa Ritari Ässä, sekä Pulmuset ja esiintyi Burt Reynoldsin tähdittämässä elokuvassa Mimmikuume (1983). Vuonna 1985 Rose päätyi ääninäyttelemiseen pariin ja aloitti uransa Jetsoneiden parissa. Tämän jälkeen hänen roolinsa ovat usein olleet pieniä. 1990-luvulla Rose teki useita sivurooleja animaatiosarjoihin Where's Waldo? ja Tiny Toons, jossa hän muun muassa imitoi David Lettermania ja jatkoi saman henkilön imitointia Äly ja Väläyksessä. Myöhemmin hän sai ensimmäisen merkittävän roolin animaatiosarjasta The Tick vuonna 1995 ja vuotta myöhemmin Rose ääninäytteli Kent Powersia Nokkapokassa.


title: Roger Rose

text: Vuodesta 2005 lähtien Rose on tehnyt äänirooleja enimmäkseen videopeleihin ja teki vierasrooleja animaatiosarjaan The Grim Adventures of Billy & Mandy. Hän oli myös mukana elokuvassa Happy Feet ja elokuvaan perustuvassa videopelissä Leopard Sealin äänenä. Rose on toiminut vuodesta 2009 lähtien Marvelin sarjakuvasankarin Tohtori Oudon äänenä piirrossarjassa The Super Hero Squad Show.


title: Roger Rose

text: Rose on naimisissa ja heillä on kaksi tytärtä, sekä kaksi kissaa Charlie ja Oliver.


title: Homotutka

text: Homotutka () on vaistomainen kyky määrittää, onko joku henkilö homoseksuaali tai hetero. ”Homotutkan” toiminta perustuu sanattomaan, aistinvaraiseen tietoon ja vaistoon. Sellaisia ilmiöitä, joihin homotutka kiinnittää huomionsa, ovat esimerkiksi herkkyys sosiaalisessa käyttäytymisessä ja eräät maneerit, kuten esimerkiksi suurieleisyys tai perinteisten sukupuoliroolien peittelemätön hylkääminen (mukaan lukien ammatti- ja huolittelutottumukset).


title: Homotutka

text: Homotutkan ajatus on epävarma, koska kaikki homomiehet eivät toimi stereotyyppisesti ja on myös heteroseksuaalisia miehiä, joiden estetiikan taju, elämäntapa, kulutustottumukset ja huoli omasta ulkonäöstä ovat verrattavissa stereotyyppisten muodikkaiden homomiesten elämäntyyliin.


title: Homotutka

text: Philadelphian Monell Chemical Senses Centerin tekemässä tutkimuksessa, joka julkaistiin "Journal of Psychological Science" -julkaisussa, todettiin, että ”homoseksuaalien miesten on todettu havaitsevan erityisen hyvin myös muut homoseksuaalit miehet”.


title: Homotutka

text: Harvardin yliopiston opiskelija William Lee Adams replikoi neuvonantajansa, tohtori Nalini Ambadyn, joka on nyt Tuftsin yliopistossa, aikaisemman työn. Ambadyn alkuperäinen tutkimus julkaistiin vuonna 1999 ja se osoitti, että homoseksuaalit ovat parempia tunnistamaan oikein seksuaalisen suuntautumisen kuin heteroseksuaalit äänettömiltä videoilta ja valokuvista. Adamsin tutkimus, joka alkoi vuonna 2004, keskittyy yksinomaan kasvoihin, sosiaalisen vuorovaikutuksen polttopisteeseen. Tätä havaintoa käsittelivät yksityiskohtaisemmin Ron Smyth ja tämän kollegat vuonna 2003.


title: Kovakalvo (silmä)

text: Kovakalvo () on valkoinen, valoa läpäisemätön kalvo, joka muodostaa silmämunan uloimman seinämän. Kovakalvo peittää koko silmää lukuun ottamatta sen etuosaa, jossa kovakalvon tilalla on valoa läpäisevä sarveiskalvo. Lapsilla kovakalvo on paksumpi ja sen läpi saattaa näkyä häivähdys alla olevasta sinertävästä pigmentistä. Vanhuksilla kovakalvo voi näyttää hieman kellertävältä, johtuen kalvoon syntyneistä rasvasoluista.


title: Jalkapallo kesäolympialaisissa 1952

text: Helsingin vuoden 1952 kesäolympialaisten jalkapalloturnauksessa pelattiin cup-muotoinen turnaus, johon osallistui 25 joukkuetta. Isäntäkaupunki Helsingin lisäksi otteluita pelattiin myös Turussa, Tampereella, Kotkassa ja Lahdessa.


title: Jalkapallo kesäolympialaisissa 1952

text: Turnauksesta muistetaan erityisesti loistavan turnauksen pelannut Unkarin jalkapallomaajoukkue, joka nousi yhdeksi maailman johtavista jalkapallomaista seuraaviksi vuosiksi. Unkari voitti turnauksessa olympiakultaa, se kaatoi Jugoslavian loppuottelussa 2–0. Ruotsi pelasi itsensä pronssille.


title: Jalkapallo kesäolympialaisissa 1952

text: Turnaukseen ilmoittautui 27 joukkuetta, mutta Saar ja Meksiko jättäytyivät kisoista pois ennen karsintakierrosta, joka käytiin 15.–16. heinäkuuta, eli muutama päivä ennen olympialaisten virallisia avajaisia. Saaria ja Meksikoa vastaan arvotut Itävalta ja Norja pääsivät suoraan toiselle kierrokselle, johon pääsivät arvalla myös Alankomaiden Antillit, Ruotsi, Saksa, Turkki ja Suomi.


title: Jalkapallo kesäolympialaisissa 1952

text: Karsintakierroksella käytiin monia mielenkiintoisia kamppailuja. Unkari voitti Romanian 2–1 ja Neuvostoliitto samoin numeroin Bulgarian. Jugoslavia sen sijaan voitti ilman jalkineita pelanneen Intian joukkueen peräti 10–1. Karsintakierroksella koettiin myös suuryllätyksiä, kun Luxemburg pudotti jatkosta Iso-Britannian.


title: Jalkapallo kesäolympialaisissa 1952

text: Ensimmäisen varsinaisen pelikierroksen jännittävin kamppailu käytiin Jugoslavian ja Neuvostoliiton välillä Ratinan stadionilla Tampereella. Maat joutuivat käymään uusintaottelun, sillä ensimmäinen ottelu päättyi tasan 5–5, vaikka Jugoslavia oli johtanut jo 5-1. Neuvostoliitto venyi kuitenkin uusintaotteluun Vasili Trofimovin, Vsevolod Bobrovin kahdella ja Aleksandr Petrovin maalilla, joka tuli aivan viime hetkillä. Uusinta päättyi Jugoslavian 3–1-voittoon, ja ottelun seuraukset olivat kovat. Neuvostoliiton pelaajat lähetettiin hävityn ottelun jälkeen suoraan junalla Leningradiin ja joukkueen valmentaja B. A. Arkadjev erotettiin. Anatoli Bašaškin ja Konstantin Križevski saivat kahden ottelun pelikiellon, sillä heidän ”vastuutonta käytöstään” pidettiin yhtenä tappion osasyynä. Jugoslavian kisat menivät sen sijaan lopulta niin hyvin, että maan pääministeri Josip Broz Tito lahjoitti Tampereelle olympialaisten jälkeen käsin tehdyn maljan.


title: Jalkapallo kesäolympialaisissa 1952

text: Unkari oli lopulta turnauksessa melko ylivoimainen, se voitti viisi ottelua maalisuhteella 20–2. Vaikka joukkue oli tasaisen vahva, niin sen hyökkäys oli erityisen kova Sándor Kocsisin ja Ferenc Puskásin johdolla. Finaalissa Unkari voitti jännittävän kamppailun jälkeen Jugoslavian maalein 2–0. Puoliajalla tilanne oli vielä maaliton, vaikka Puskás olikin päässyt vetämään rangaistuspotkun, jonka jugoslavialaismaalivahti Vladimir Beara oli kuitenkin torjunut. Puskás korjasi virheensä toisella jaksolla 70. minuutilla, kun hän pääsi nousemaan vapaasti laidasta, harhautti Bearan ja teki maalin. Viimeisen maalin teki viime minuuteilla Zoltán Czibor. Unkarin mestaruutta oli todistamassa Olympiastadionilla 58 553 katsojaa.


title: Jari Paulamäki

text: Jari Paulamäki (s. 1964 Oulu) on suomalainen muusikko ja äänittäjä. Hän voitti 14-vuotiaana Rockin Suomen-mestaruuskilpailun 1979 oululaisen Spiders-yhtyeen kanssa. Myöhemmin hän on ollut basistina yhtyeissä Kauko Röyhkä & Narttu, Eve, Liberators, Shadowplay, Michael Monroe ja Balls.


title: The Catch

text: The Catch on Nazarethin albumi vuodelta 1984. Yhtye oli palannut alkuperäiseen, nelimiehiseen kokoonpanoon kitaristi Billy Rankinin poistuttua. Albumi jatkaa edellisen albumin AOR-painotteista suuntausta. Kitaristi Manny Charltonin mukaan albumi kärsi huonosta tuotannosta ja yhtyeen ympärillä olevista manageri-sotkuista eikä se menestynyt kaupallisesti.


title: The Catch

text: Singleinä julkaistiin kappaleet "Party Down" sekä The Rolling Stones-cover "Ruby Tuesday", mutta albumin tunnetuin kappale on "This Month's Messiah", joka on yhtyeen suosituimpia kappaleita 1980-luvulta.


title: The Catch

text: Albumista ovat julkaisseet remasteroituja versioita Castle, Eagle ja Salvo Records. Salvon versio julkaistiin tuplana yhdessä "Cinema"-albumin kanssa.


title: Cinema (albumi)

text: Cinema on Nazarethin albumi vuodelta 1986. Albumi oli paria edeltävää albumia hard rock-voittoisempi, mutta se ei kuitenkaan menestynyt listoilla.


title: Snakes ’N’ Ladders

text: Snakes 'N' Ladders on Nazarethin albumi vuodelta 1989. Se jäi alkuperäisen kokoonpanon viimeiseksi Manny Charltonin erottua seuraavana vuonna.


title: No Jive

text: No Jive on Nazarethin studioalbumi vuodelta 1991. Billy Rankin palasi yhtyeen kitaristiksi Manny Charltonin erottua.


title: Valo (albumi)

text: Valo on lokakuussa 2000 ilmestynyt Yön neljästoista studioalbumi. Yhtye oli samana keväänä kutistunut nelimiehiseksi, kun perustamisesta asti mukana ollut kitaristi Jani Viitanen erosi. Hän kuitenkin soittaa joillakin levyn kappaleilla ja on lisäksi tuottanut albumin. Myös basisti on vaihtunut, kun vuonna 1999 yhtyeestä lähteneen Jesu Hämäläisen tilalle on tullut Jukka Lewis.


title: Valo (albumi)

text: Levyn erikoisuus on, että se äänitettiin suurimmaksi osaksi kahteen kertaan, kun tietokoneelle tallennettu materiaali tuhoutui. Jäljelle jäi vain Markku Petanderin itse äänittämät kitararaidat sekä joitakin rumpuosuuksia. Uudet nauhoitukset tehtiin kiireisesti yhden viikon aikana, mikä vaikutti myös lopputulokseen. Albumille teki sanoituksia Jussi Hakulisen, Pauli Hanhiniemen sekä Heikki Salon lisäksi myös raumalaisen Vieraat Vieraat -yhtyeen laulaja Tero Jussila.


title: Valo (albumi)

text: Myynnillisesti "Valo" oli pettymys, sitä meni kaupaksi ainoastaan vajaat 5 000 kappaletta. Albumi nousi Suomen viralliselle listalle vain kahden viikon ajaksi ja oli korkeimmillaan sijalla 26. Singleksi siltä julkaistiin kappale "Kultasiipi".


title: Legenda (albumi)

text: Legenda – Yön 36 suurinta hittiä on vuonna 2001 ilmestynyt Yön kokoelma-albumi, joka julkaistiin yhtyeen 20-vuotisjuhlan kunniaksi. Sitä on myyty yli 146 000 kappaletta, mikä tekee "Legendasta" Yön myydyimmän levyn sekä myös Suomen kaikkien aikojen 21. myydyimmän kotimaisen albumin.


title: Legenda (albumi)

text: Levy sisältää materiaalia yhtyeen jokaiselta siihen mennessä julkaistulta neljältätoista studioalbumilta. Lisäksi mukana on Olli Lindholmin vuoden 2000 soololevyltä "Voima" löytyvä "Mona", kolme singlejulkaisua sekä neljä kokonaan uutta kappaletta, joista "Hän tanssi kanssa enkeleiden" on alun perin Jussi Hakulisen levyttämä vuodelta 1996. Muut uudet kappaleet ovat Hakulisen tekemä "Sunnuntaisin kuolee kuninkaat" sekä singlenäkin julkaistut Pauli Hanhiniemen sanoittamat "Särkyvää" ja "Mysteeri". Niistä jälkimmäisen sävellys tilattiin Eppu Normaali -yhtyeen Pantse Syrjältä. Kappaleet äänitettiin huhti–kesäkuun 2001 aikana yhdessä Dan Tigerstedtin kanssa.


title: Legenda (albumi)

text: Yön 20-vuotisjuhlan lisäksi kokoelman julkaisulla oli tarkoitus nostaa yhtyeen suosiota heikosti myyneen "Valo" -albumin jälkeen. Uusien kappaleiden singlejulkaisujen ohella sen myyntiä vauhditettiin ottamalla niitä keikkaohjelmistoon ennen levyn ilmestymistä. Myöhemmin lokakuussa Yö aloitti laajan 20-vuotisjuhlakiertueen, jonka kaikki konsertit myytiin loppuun.


title: Legenda (albumi)

text: Levy nousi heti ilmestyttyään Suomen virallisen listan kärkeen viikolla 39/2001 ja pysyi siellä kahden viikon ajan, kunnes Ultra Bran kokoelma-albumi "Sinä päivänä kun synnyin" pudotti sen kakkoseksi. Seuraavat kaksi viikkoa Yön albumi oli jälleen kärjessä, mutta viikolla 44 Ultra Bra nousi taas ykköseksi ja viikolla 45 "Legendan" edelle kiilasi myös Agentsin & Jorma Kääriäisen uutuusalbumi "Agents Is... Rock!". Viimeisen kerran Yön kokoelma kohosi listakärkeen viikkoa myöhemmin. Albumille kertyi syyskuun 2001 ja maaliskuun 2003 välisenä aikana yhteensä 40 listaviikkoa.


title: Legenda (albumi)

text: "Legenda" on 2000-luvun neljänneksi myydyin albumi Suomessa. Yhteensä sitä on myyty lähes 147 000 kappaletta. Ilmestymisvuotenaan levy myi tuplaplatinaa ja multiplatinamyynniin se saavutti vuotta myöhemmin.


title: Höpsismi

text: Höpsismi () on kuvitteellinen elämänfilosofia, jonka sarjakuvataiteilija Carl Barks esitteli vuonna 1953 ilmestyneessä Aku Ankka -sarjakuvassaan ”Kruuna vai klaava”. Höpsismissä kaikki päätökset tehdään heittämällä kolikkoa.


title: Höpsismi

text: Tarinassa Aku Ankka tapaa professori Hupelon, joka vakuuttaa Akun tekemään päätökset kolikkoa heittämällä. Höpsismin tulee antaa ohjata elämää kaikissa tienhaaroissa: ”Jos elämä sua kuin tuuli vie, anna höpsismin näyttää tie”, neuvoo Akun ostama höpsismin opaskirja. Aku joutuu nopeasti ongelmiin seuratessaan Hupelon ohjeita. Hän ajaa eritasoliittymässä yksisuuntaista ramppia vastavirtaan ja saa 50 dollaria sakkoa. Näin suuren sakon perusteena ei kuitenkaan ole huolimaton ajaminen vaan se, että Aku oli jättänyt ajattelun kolikolle. Lopussa höpsismi kuitenkin osoittaa hämmästyttävää kykyä ohjata joitakin päätöksiä.


title: Höpsismi

text: Barks-asiantuntija Geoffrey Blum on esittänyt, että Barks saattoi saada ajatuksen tarinaansa Batman-sarjakuvista, joissa Kaksinaaman tapana on heittää kolikkoa siitä, ryhtyykö hän rikoksiin vai ei. Bob Kanen luoma Batmanin vastustaja esiintyi sarjakuvissa ensimmäisen kerran vuonna 1942. Kolikonheitto on tosin ollut tarinoiden keskiössä aiemminkin, esimerkiksi Robert Louis Stevensonin tarinassa "Veljekset" vuodelta 1889.


title: Höpsismi

text: Suomenkielisen nimityksen ”höpsismi” kehitti "Aku Ankka" -lehden ensimmäinen päätoimittaja Sirkka Ruotsalainen.


title: Tutustu työelämään ja tienaa

text: Tutustu työelämään ja tienaa on peruskoululaisille ja lukiolaisille suunnattu kesätyömalli. Sen ydin on, että nuori voidaan palkata kesätöihin kahdeksi viikoksi 345 € (v. 2015) kokonaispalkkiota vastaan. Työsuhteeseen ei sovelleta työehtosopimuksen mukaisia palkkoja, palkanmääräytymisperusteita ja muita rahan arvoisia etuja koskevia määräyksiä.


title: Tutustu työelämään ja tienaa

text:
Ohjelman sääntöjen mukaan tehty sopimus ei ole ristiriidassa työsopimuslain tai työehtosopimusten työvoiman vähentämistä, lisätyön tarjoamisvelvollisuutta tai takaisinottoa koskevien määräyksien kanssa.
Kaikilta muilta osin kesätyöntekijään sovelletaan annettuja lakeja, asetuksia, ohjeita ja sopimuksia.


title: Tutustu työelämään ja tienaa

text: Malli pohjautuu työmarkkinakeskusjärjestöjen suositukseen.


title: Tutustu työelämään ja tienaa

text: Palkallisena työsuhteena mallia ei pidä sekoittaa peruskoulujen ja lukioiden Työelämään tutustumiseen (TET), joka on osa opetussuunnitelmiin kuuluvaa opiskelua ja palkatonta.


title: Pentti E. Vuento

text: Pentti Edvard Vuento (sukunimi aik. "Trukki"; 14. heinäkuuta 1921 Alatornio – huhtikuussa 2005) oli suomalainen sähköinsinööri ja eräkirjailija.


title: Pentti E. Vuento

text: Vuennon vanhemmat olivat pakkamestari Erkki Arvid Trukki ja Hilja Sofia Ylikarvala. Hän pääsi ylioppilaaksi 1940 Kemin lyseosta.


title: Pentti E. Vuento

text: Kotiuduttuaan jatkosodasta Vuento työskenteli aluksi Kemi Oy:n sähkö- ja metalliosastolla mutta hän ryhtyi sitten opiskelemaan ja valmistui sähköinsinööriksi 1949. Vuento toimi sitten sähköalalle eläkkeelle jäämiseensä saakka työskennellen "Pohjolan Sähkö Oy":ssä sähköinsinöörinä ja konttorin hoitajana Kemissä ja Rovaniemellä sekä Asea Oy:ssa ja "Asea Asea-Scandia Oy":ssa myyntikonttorin johtajana.


title: Pentti E. Vuento

text: Vuento kuvasi kirjoissaan pohjoisen Suomen lohenpyyntiä ja lohijokia, erityisesti Tenojokea. Vuennon viimeinen kirja "Kannaksen tulenjohtaja" perustui hänen omaan sotapäiväkirjaansa kesältä 1944.


title: Jeanne de Salzmann

text: Jeanne Matignon de Salzmann, o.s. Jeanne Allemand, usein tunnettu nimellä Madame de Salzmann (1889 – 25. toukokuuta 1990) oli sveitsiläinen tanssija, rytmisten liikesarjojen (engl. Movements) opettaja sekä armenialais-kreikkalaisen mystikko G. I. Gurdjieffin merkittävä oppilas, jota monet Gurdjieffin oppilaat sanovat Gurdjieffin opetuksen jatkajaksi.


title: Jeanne de Salzmann

text: Madame de Salzmann aloitti uransa opiskelemalla pianonsoittoa, orkesterin johtamista sekä säveltämistä Geneven konservatoriossa. Myöhemmin, oltuaan vuodesta 1912 alkaen Saksassa Emile Jaques-Dalcrozen oppilaana, hän opetti tanssia sekä rytmisiä liikesarjoja. Hän tapasi tulevan miehensä, taiteilija Alexandre de Salzmannin Helleraussa Dalcroze'n koulussa. Liitosta syntyi tytär, Boussique. Venäjän vallankumouksen aikaan he asuivat Georgian Tiflisissä, jossa Jeanne de Salzmann jatkoi opettamistaan.


title: Jeanne de Salzmann

text: Vuonna 1919 ukrainalainen säveltäjä Thomas de Hartmann tutustutti de Salzmannit G. I. Gurdjieffiin. Tämä suhde kesti aina Gurdjieffin kuolemaan 1949 saakka, jolloin Jeanne de Salzmann oli työskennellyt hänen kanssaan liki kolmekymmentä vuotta. G. I. Gurdjieffin pääteos All and Everything ilmestyi Gurdjieffin kuoleman jälkeen ja sen ranskankielistä käännöstä hiottiin vuosia Jeanne de Salzmannin ohjauksessa. Tämä käännös "Récits de Belzébuth à son petit-fils" ilmestyi vuonna 1956.


title: Jeanne de Salzmann

text: Jeanne de Salzmann käsikirjoitti yhdessä Peter Brookin kanssa Brookin ohjaaman, Gurdjieffin kirjaan "Meetings with Remarkable Men" perustuvan samannimisen elokuvan.


title: Jeanne de Salzmann

text: Vuonna 1949, yhdessä Henriette H. Lannesin, P. D. Ouspenskyn, Jane Heapin ja J. G. Bennettin hän aloitti Gurdjieffin työtä jatkavan organisaation käynnistämisen. "The Society for Research into the Development of Man Ltd." perustettiin 6. päivänä lokakuuta 1955. Organisaation nimi muutettiin myöhemmin nimeksi "The Gurdjieff Society Ltd.". Jeanne de Salzmann johti kyseistä organisaatiota ja jatkoi Gurdjieffin opetusta korostaen työtä rytmisten liikesarjojen (Movements) parissa aina vuoteen 1990 saakka, jolloin hän kuoli 101 vuoden ikäisenä.


title: Jeanne de Salzmann

text: Jeanne de Salzmannin jälkeen hänen vuonna 1923 syntynyt poikansa Michel de Salzmann otti organisaation johtamisen vastuulleen.


title: Kari Rosti

text: Kari Veikko Rosti (15. maaliskuuta 1944 Viipuri – 15. maaliskuuta 2006 Helsinki) oli suomalainen muusikko. Hän aloitti uransa basistina 1960-luvulla ja soitti The Careless -nimisessä yhtyeessä, joka teki vuonna 1965 singlen "A Dream of love/Desolate time". Yhtyeen muut jäsenet olivat Martin Eklund (kitara ja laulu), Kauko Vilen (kitara) ja Vesa Sassi (rummut). 1970-luvun alussa Kari Rosti toimi vielä The Islandersin basistina, kunnes siirtyi Lemonin laulajaksi (Lemon hajosi 1974). Kari Rosti toimi viimeisinä vuosinaan kultaseppänä omassa liikkeessään Helsingin Kalliossa. Kari Rosti on Vicky Rostin setä.


title: Raimo Bärman

text: Raimo Kyösti Bärman (s. 6. kesäkuuta 1932 Sulkava) on suomalainen kirjailija. Hän on käyttänyt myös nimimerkkiä "R. A. Karhumies".


title: Raimo Bärman

text: Bärmanin vanhemmat olivat sahatyömies August Bärman ja Hilja Vasara. Lappeenrannassa lapsuutensa viettänyt Bärman kävi vuosina 1956-1957 Lahden Kansankorkeakoulun ja työskenteli sitten terveystarkastajana ja asuntojen tarkastajana Kajaanissa 1960-1964 sekä terveystarkastajana Lahdessa 1964-1982 aina sairauseläkkeelle jäämiseensä saakka. Bärman on toiminut myös freelance-toimittajana. Nykyisin Raimo Bärman asuu vaimonsa kanssa Vihtijärvellä.


title: Raimo Bärman

text: Bärmanin pääteos on Ruijaan 1800-luvulla muuttaneista suomalaisista kertova "Kveenitrilogia": "Kveenien rannat", "Jäämeren soutajia" ja "Ruija kutsuu". Bärmanin eräaiheisia tekstejä on julkaistu myös antologioissa "Erämiesten matkassa: eräkirjailijamme kertovat" (Otava 1987) ja "Erämaailman vuosikymmenet" (Karisto 2000).


title: Raimo Bärman

text: Raimo Bärman on ollut naimisissa vuodesta 1954 opettaja ja kirjailija Annikki Bärmanin (o.s. Kuukka) kanssa.


title: Annikki Bärman

text: Vilma Annikki Bärman (o.s. Kuukka, s. 30. syyskuuta 1930 Lappee) on suomalainen opettaja ja kirjailija. Hän on ollut naimisissa vuodesta 1954 kirjailija Raimo Bärmanin kanssa.


title: Annikki Bärman

text: Annikki Bärman pääsi ylioppilaaksi 1952 Lappeenrannan tyttölyseosta ja valmistui kansakoulunopettajaksi 1958 Jyväskylän kasvatusopillisesta korkeakoulusta. Myöhemmin hän opiskeli vielä englantilaista filologiaa Tampereen yliopistossa ja valmistui humanististen tieteiden kandidaatiksi 1970. Annikki Bärman toimi kansakoulunopettajana vuosina 1953–1968 Enossa, Lauritsalassa, Taipalsaarella, Ruokolahdella, Kajaanissa ja Lahdessa sekä viimeksi englannin kielen aineopettajana Lahdessa 1968–1978.


title: Annikki Bärman

text: Opettajanuransa jälkeen Bärman ryhtyi vapaaksi kirjailijaksi ja hän perusti 1989 yhdessä miehensä kirjailija Raimo Bärmanin kanssa oman kustannusyhtiön nimeltä "FinnEpos Oy". Bärmanit ovat asuneet vuodesta 1998 Vihtijärvellä.


title: Annikki Bärman

text: Annikki Bärman on kirjoittanut myös useita dekkareita nimimerkillä "Mario Kirsi".Nimimerkillä "Mario Kirsi" julkaistut dekkarit:


title: Proact

text: Proact on tietojen tallennukseen, varmuuskopiointiin ja palautukseen keskittyvä yritys. Suomen Proact on osa pohjoiseurooppalaista Proact IT Group -konsernia, jonka osake noteerataan OMX:n pohjoismaisessa pörssissä. Konsernin pääkonttori sijaitsee Tukholmassa. Yli 280 henkilöä työllistävän konsernin liikevaihto viime vuonna oli noin 91,9 miljoonaa euroa. Toimintaa on tällä hetkellä seitsemässä maassa: Suomessa, Ruotsissa, Norjassa, Tanskassa, Latviassa, Liettuassa sekä Hollannissa. Proactin Suomen toimipisteet sijaitsevat Espoossa, Oulussa ja Tampereella. Vuonna 2007 liikevaihto Suomessa oli 17,5 miljoonaa euroa ja henkilöstön määrä 35.


title: Proact

text: Proact on alan pitkäaikaisin toimija Suomessa. Asiakkaina on useita tunnettuja suuria ja keskisuuria yrityksiä sekä julkisia laitoksia.


title: Allan Jokinen

text: Allan Willhard Jokinen (4. tammikuuta 1917 Turku – 1. tammikuuta 1993 Tornio) oli suomalainen kirjailija.


title: Allan Jokinen

text: Jokisen vanhemmat olivat kirjanpitäjä August Willhard Jokinen ja Martta Wilhelmina Lammi. Hän kävi keskikoulun ja työskenteli sitten apulaiskonttorinhoitajana Tornion posti- ja lännätinkonttorissa sekä teleliikenneosaston päällikkönä. Jokinen asui vuodesta 1939 Torniossa.


title: Allan Jokinen

text: Allan Jokinen teki novellinsa "Aavekoira" pohjalta käsikirjoituksen tv-näytelmään "Itikkaharjun saatana" (1978). Hän teki myös käsikirjoituksen yhdessä Jussi Niilekselän kanssa 3-osaiseen tv-sarjaan "Fasaanit" (1990).


title: Suomi kesäolympialaisissa 1952

text: Suomi oli kesäolympialaisten 1952 isäntämaa. Se osallistui kisoihin runsaslukuisella joukkueella ja saavutti 22 mitalia, joista kuusi oli kultaisia, kolme hopeisia ja kolmetoista pronssisia. Kisojen mitalitilastossa Suomi sijoittui kahdeksanneksi.


title: Suomi kesäolympialaisissa 1952

text: Säilämiekkailussa Suomella ei ollut edustajia, eikä joukkuetta.


title: Suomi kesäolympialaisissa 1952

text: Ratapyöräily


title: Suomi kesäolympialaisissa 1952

text: Maantiepyöräily


title: Suomi kesäolympialaisissa 1952

text: Kouluratsastuksessa Suomella ei ollut edustajaa, eikä joukkuetta.


title: Suomi kesäolympialaisissa 1952

text: Naisten ponnahduslaudalla ja kerroshypyissä Suomella ei ollut edustajia.


title: Suomi kesäolympialaisissa 1952

text: Miesten 1 500 metrin vapaauinnissa Suomella ei ollut edustajaa.


title: Suomi kesäolympialaisissa 1952

text: Suomella ei ollut joukkuetta vesipalloturnauksessa.


title: Suomi kesäolympialaisissa 1952

text: Miehet


title: Suomi kesäolympialaisissa 1952

text: Naiset


title: Suomi kesäolympialaisissa 1952

text: Pesäpallo oli olympialaisissa näytöslajina.


title: Kaunotar ja hirviö (vuoden 1946 elokuva)

text: Kaunotar ja hirviö ("La Belle et la Bête") on ranskalainen romanttinen fantasiaelokuva, jonka ohjasi Jean Cocteau vuonna 1946. Elokuva perustuu Jeanne-Marie Le Prince de Beaumontin tarinaan, ja pääosissa olivat "Belle"-kaunotarta esittänyt Josette Day ja kolmoisroolissa Belleä riiaavana Avenatina, hirviönä ja prinssinä Jean Marais.


text: "The New York Timesin" kriitikot valitsivat "Kaunottaren ja hirviön" vuonna 2004 yhdeksi kaikkien aikojen tuhannesta parhaasta elokuvasta maailmassa.


text: Kaunottaren isä etsii myrskyn vuoksi suojaa hirviön linnasta. Lähtiessään hän nappaa ruusun tyttärelleen, mikä vihastuttaa linnan isännän ja tämä uhkaa tappaa hänet. Isä anoo pelastusta ja pääsee vapaaksi ehdolla, että kaunotar tulee vangiksi linnaan. Hirviö pyytää kaunotarta vaimokseen, mutta kaunotar ei suostu mutta jää linnan sisäköksi. Kun isä on kuolemaisillaan, kaunotar saa lähteä viikoksi hyvästelemään hänet. Siskot houkuttelevat kaunottaren pysymään kauemmin ja palatessaan myöhässä kaunotar löytää hirviön kuolemaisillaan hädästä. Kaunotar anoo hirviötä pysymään elossa ja lupaa mennä naimisiin hänen kanssaan. Tämä teko muuttaa hirviön komeaksi prinssiksi. Kaunottaren perhe muuttaa asumaan hänen kanssaan palatsiin.


title: Gerhard Gleirscher

text: Gerhard Gleirscher (s. 14. joulukuuta 1969) on itävaltalainen entinen ohjaskelkkailija, joka kilpaili vuosina 1990-2000.


title: Gerhard Gleirscher

text: Gleirscher saavutti MM-kilpailuista sekajoukkueesta kultaa Iglsistä 1997 ja hopeaa 1991 Winterbergissä. Iglsin kisoista hän saavutti myös yksiköstä pronssia Georg Hacklin ja Markus Prockin jälkeen.


title: Gerhard Gleirscher

text: Gleirscher oli mukana myös vuosien 1992, 1994 ja 1998 olympialaisissa.


title: Paavo Ruotsalainen (kirjailija)

text: Paavo Ruotsalainen () oli suomalainen kansakoulunopettaja ja kirjailija. Ruotsalainen oli Maalaisliiton kansanedustajana 1930-luvun alussa.


title: Paavo Ruotsalainen (kirjailija)

text: Ruotsalaisen vanhemmat olivat maanviljelijä Lassi Ruotsalainen ja Juljaana Lyyra. Hän kävi kansakoulun ja valmistui kansakoulunopettajaksi Sortavalan seminaarista 1909. Ruotsalainen toimi kansakoulunopettajana Sonkajärvellä vuosina 1909–1921 ja 1942–1954. Vuosina 1921–1955 hän oli maanviljelijänä Sonkajärvellä ja lisäksi hän toimi 21 vuoden ajan Rutakon osuuskassan kirjanpitäjänä. Ruotsalainen oli Suomen kristillisen opettajaliiton matkapuhujana, matkasihteerinä (vuodesta 1934) ja sihteerinä (vuodesta 1940).


title: Paavo Ruotsalainen (kirjailija)

text: Ruotsalainen oli kansanedustajana 1929–1933 edustaen Kuopion läänin läntistä vaalipiiriä. Hän oli mukana Sonkajärven kunnallispolitiikassa kunnanvaltuuston ja kunnallislautakunnan puheenjohtajana. Ruotsalainen osallistui myös kirkolliskokoukseen.


title: Paavo Ruotsalainen (kirjailija)

text: Ruotsalainen oli naimisissa vuodesta 1913 Vilina o.s. Kainulaisen kanssa (k. 1979). Lapset: Pekka, Lassi (1924–2004), Paavo (s. 1926), Hanna Kaarina (s. 1928).


title: Razak Omotoyossi

text: Razak Omotoyossi (s. 8. lokakuuta 1985 Lagos, Nigeria) on beniniläinen jalkapalloilija.


title: Razak Omotoyossi

text: Omotoyossi edusti kaudesta 2007 lähtien Ruotsin Allsvenskanin Helsingborgia, jonne hän siirtyi moldovalaisesta FC Sheriffistä. Hän teki debyyttikaudellaan 14 maalia 23 ottelussa, jakaen Allsvenskanin maalikuninkuuden IFK Göteborgin Marcus Bergin kanssa.


title: Razak Omotoyossi

text: Heinäkuussa 2008 Omotoyossi siirtyi Saudi-Arabian valioliigaan Al-Nassrin riveihin. Hän pelasi joukkueessa vain yhden kauden, jonka aikana hän teki neljä maalia pelaamassaan yhdeksässä ottelussa.


title: Razak Omotoyossi

text: Sittemmin Omotoyossi on edustanut useita seuroja, muun muassa Egyptin valioliigassa pelaavaa Zamalekia.


title: Razak Omotoyossi

text: Omotoyossi edusti Beniniä vuoden 2008 Afrikan-mestaruuskisoissa, joissa hän teki yhden maalin ottelussa Norsunluurannikkoa vastaan. Vuoden 2010 Afrikan-mestaruuskisoissa hän teki edellisten kisojen tavoin yhden maalin Mosambikia vastaan.


title: Razak Omotoyossi

text: Omotoyossi on pelannut kaikkiaan 55 maaottelua ja tehnyt niissä 21 maalia vuosina 2004–2016. Hän on Beninin maajoukkueen kaikkien aikojen paras maalintekijä.


title: Yön pimeä puoli

text: Yön pimeä puoli on vuonna 1998 julkaistu Yön kokoelma-albumi. Se sisältää aikaisemmin vain singleillä julkaistuja harvinaisuuksia, vuoden 1992 "Tänä yönä" -coveralbumin materiaalin sekä Yön esittämän kappaleen Alivaltiosihteeri-tribuuttilevyltä "Toinen käsittely – kunnianosoitus Alivaltiosihteerille" (1995).


title: Yön pimeä puoli

text: Kokoelma nousi Suomen viralliselle listalle yhdeksän viikon ajaksi ja oli korkeimmillaan sijalla 20.


title: Kavantola

text: Kavantola on kylä Halikossa 110-tien laidalla. Tien molemmin puolin on kylän laakea peltomaisema, joskin eteläpuolella on hivenen metsää, jonka laidalle kylän nykyinen rakennuskanta on sijoittunut. Kavantolaa rajaavat pohjoisesta Mätikkö, idästä Kirjola, etelästä Naapala ja lännestä Korvenpää.


title: Kavantola

text:
Kavantola edustaa Halikon vanhempaa kyläkantaa, sillä se on perustettu varhaiskeskiajan aikana. Kylässä oli kolme kanta tilaa Isotalo, Pohjantalo ja rälssitila Keskitalo. Kylään ilmestyi vielä neljäs tila 1500-luvulla, jotka kaikki siirtyivät isojaon jälkeen 1787 alkuperäiseltä kylämäeltä omien maidensa keskelle.
Kavantolassa maatilojen kehityssuunta on ollut poikkeava. 1800- ja 1900-lukujen vaihteessa kaikki kylän tilat päätyivät vuorollaan Kirjolan päätalon omistukseen, ja ovat sittemmin hävinneet. Isotalon paikalla sijaitsee nykyään Kirjolan entinen torppa Ylitupa. Kylän torpat puolestaan itsäistyivät 1900-luvun alkuvuosikymmeninä.


title: Kavantola

text: Huomattavasti kutistunut Kavantola kasvoi sotien jälkeen, kun siirtoväelle lohkottiin tiloja. Kylästä lohkottiin useita omakotitalotontteja kun 110-tie rakennettiin 1954. Palveluita kylässä ei ole, mutta 110-tien vuoksi kylästä ei ole pitkä matka läheisiin keskuksiin.


title: Dietrich von Choltitz

text: Jalkaväenkenraali Dietrich von Choltitz (9. marraskuuta 1894 Wiese-Gräflich, Sleesia – 4. marraskuuta 1966 Baden-Baden) oli Saksan sotilaskuvernöörinä Pariisissa ennen liittoutuneiden valtausta. Hän vastusti Adolf Hitlerin käskyä hävittää kaupunki maan tasalle toisen maailmansodan loppuvaiheessa.


title: Dietrich von Choltitz

text: Ensimmäisessä maailmansodassa hän osallistui taisteluihin länsirintamalla luutnanttina. Weimarin tasavallassa hän liittyi Reichswehriin ja hänestä tuli ratsuväen kapteeni 1929. Hänestä tuli 1938 ensin majuri ja sitten jalkaväkirykmentin everstiluutnantti.


title: Dietrich von Choltitz

text: Toisessa maailmansodassa von Choltitz otti osaa Rotterdamin valtaukseen 1940 ja ansaitsi ritariristin. Syyskuussa 1940 hän yleni everstiksi ja rykmentin komentajaksi. Sodassa Neuvostoliittoa vastaan hän otti osaa Sevastopolin piiritykseen kesäkuussa 1942. Samana vuonna hän yleni kenraalimajuriksi ja 1943 kenraaliluutnantiksi. Hän oli avustava Saksan 260. jalkaväkidivisioonan komentaja ja XLVIII panssariarmeijakunnan komentaja. Maaliskuussa 1944 hän palveli Italiassa ja kesäkuussa 1944 länsirintamalla. Sodan loppupuolella hän oli Pariisin sotilaskuvernöörinä kaupungin valtaukseen asti.


title: Dietrich von Choltitz

text: Von Choltitz kieltäytyi hävittämästä Pariisia uhmaten suoraan Hitlerin käskyä tuhota kaupungin näkyvimmät muistomerkit. Tosin sotavankeuden aikaisista salakuunteluista käy ilmi, että syynä oli lähinnä Hitlerin mielikuvituksellisten käskyjen noudattamisen vaikeus, sillä kohteiden tuhoamiseen ei ollut käytettävissä räjähdysaineita eikä henkilöstöä. Von Choltitz kuoli vuonna 1966 ja hänen hautajaisissaan oli läsnä korkea-arvoisia ranskalaisia sotilashenkilöitä. Pariisin tapahtumista on tehty myös elokuva nimeltä "Palaako Pariisi?".


title: Lalle Broberg

text: Jarl-Erik ”Lalle” Broberg (s. Teerijärvi) on suomalainen urheiluselostaja ja -toimittaja.


title: Lalle Broberg

text: Lalle Broberg on selostanut urheilutapahtumia Yleisradion ruotsinkielisellä puolella. TV:n ja radion lisäksi Broberg on selostanut tapahtumia myös paikanpäällä muun muassa vuonna 2007 Salpausselän kisoissa hiihtostadionilla. Lalle Broberg on työskennellyt myös Österbottningen-lehdessä.


title: Lalle Broberg

text: Lalle Broberg toimi vuonna 2004 Kalevan kisojen pääsihteerinä. Hän toimii vuosina 2008–2009 suomenruotsalaisen yleisurheilujärjestö Svenska Finlands Idrottsförbundin toisena varapuheenjohtajana.


title: Yön valoisa puoli

text: Yön valoisa puoli on tammikuussa 2006 ilmestynyt Yön kokoelma-albumi, joka sisältää aikaisemmin vain singleillä julkaistuja kappaleita sekä muita harvinaisuuksia. Se on jatkoa vuonna 1998 ilmestyneelle "Yön pimeä puoli" -kokoelmalle. Kokonaan ennenjulkaisemattomia kappaleita albumilla ovat "Varieteen" sessioissa äänitetty "Prinsessa Ruususen uni" vuodelta 1983, vuoden 2000 "Valo"-albumin sessioiden "Peili" sekä kappaleen "Etkö unta saa?" vaihtoehtoinen versio, jossa Päivi Lepistön sijaan laulaa Taina Kokkonen.


title: Yön valoisa puoli

text: Levy nousi suoraan Suomen virallisen listan ykköseksi helmikuussa 2006 ja Listaviikkoja sille kertyi yhteensä yhdeksän. Albumia myytiin yli 16 000 kappaletta eli kultalevyyn oikeuttava määrä.


title: Bettina von Arnim

text: Bettina von Arnim (myös "Bettine", 4. huhtikuuta 1785 Frankfurt am Main – 20. tammikuuta 1859 Berliini) oli saksalainen kirjailija ja huomattava saksalaisen romantiikan edustaja.


title: Bettina von Arnim

text: Bettina von Arnim, syntyjään "Elisabeth Catharina Ludovica Magdalena Brentano", syntyi Frankfurt am Mainissa vuonna 1785. Hän oli vauraan kauppiaan Peter Anton Brentanon ja tämän puolison Maximiliane von La Rochen kahdestatoista lapsesta järjestyksessään seitsemäs. Osan nuoruuttaan hän varttui Fritzlarin ursuliiniluostarissa. Vanhempiensa kuoltua hän asui isoäitinsä Sophie von La Rochen luona aluksi Offenbachissa ja myöhemmin Frankfurtissa. Von Arnimin sisar Gunda oli naimisissa oikeusoppineen Friedrich Carl von Savignyn kanssa ja asui Marburgissa, jossa myös von Arnim vieraili. Vuonna 1810 von Arnim muutti von Savignyjen perässä Berliiniin.


title: Bettina von Arnim

text: Bettina von Arnim avioitui vuonna 1811 kirjailija Achim von Arnimin kanssa, johon hän oli tutustunut jo Frankfurtissa veljensä Clemens Brentanon kautta. Avioliitto kesti kaksikymmentä vuotta päättyen Achim von Arnimin äkilliseen kuolemaan vuonna 1831. Avioliitosta jäi seitsemän lasta. Avioliiton jälkeen Bettina von Arnim keskittyi kirjailijanuraansa. Hän kuoli 20. tammikuuta vuonna 1859 perheensä ympäröimänä ja haudattiin miehensä tavoin brandenburgilaisen Wiepersdorfin kirkon viereen.


title: Bettina von Arnim

text:
Avioliitosta Achim von Arnimin kanssa:
Bettina von Arnimin nimeä kantavaa kirjallisuuspalkintoa Bettina-von-Arnim-Preis on jaettu vuodesta 1992 lähtien. Sitä jaettiin vuosittain vuoteen 1997 saakka, jonka jälkeen sitä on jaettu joka toinen vuosi. Saksan liittotasavallan entisen rahayksikön D-markan viiden markan seteliin von Arnim pääsi vuonna 1992. Seteli oli vihreänkeltainen ja sen kääntöpuolta koristi Brandenburgin portti.


title: Eero Murtomäki

text: Eero Kullervo Murtomäki (s. 10. tammikuuta 1943 Vaasa) on suomalainen luontokuvaaja ja kirjailija.


title: Eero Murtomäki

text: Murtomäki on toiminut vapaana luontokuvaajana ja kirjailijana vuodesta 1962 lähtien. Hän on kuvannut Merenkurkun saaristoa, Etelä-Pohjanmaan soita sekä Lapin luontoa.


title: Ernest Ranglin

text: Ernest Ranglin (s. 19. kesäkuuta 1932) on jamaikalainen kitaristi. Hän esiintyi muun muassa Millien levytyksellä "My Boy Lollipop", jonka hän myös sovitti.


title: Ernest Ranglin

text: Ranglin on julkaissut myös soololevytyksiä ja tehnyt yhteistyötä useiden muiden maineikkaiden artistien kanssa.


title: III-divisioona

text: III-divisioona voi tarkoittaa seuraavia:


title: Guri Schanke

text: Guri Schanke (Guri Annika Schanke, s. 14. joulukuuta 1961) on norjalainen näyttelijä ja laulaja. Hänet tunnetaan parhaiten näyttelijänä Norjassa ja osallistumisestaan Norjan "Tanssii tähtien kanssa" -kilpailuun vuonna 2005. Schanke on ollut naimisissa näyttelijä Øivind Blunckin kanssa vuodesta 1991.


title: Guri Schanke

text: Hän aloitti uransa näyttelijänä vuonna 1981 Oslossa Oslo Nye Teaterissa, jonka jälkeen hän on näytellyt monissa musikaaleissa, muun muassa Les Misérables, Summer in Tyrol ja Annie Get Your Gun.


title: Guri Schanke

text: Schanke valittiin vuonna 2007 edustamaan Norjaa Eurovision laulukilpailuun Helsinkiin kappaleellaan ”Ven a bailar conmigo” ja sijoittui semifinaalissa 18:nnelle sijalle 48:lla pisteellä, joka ei kuitenkaan riittänyt finaaliin pääsyyn.


title: Guri Schanke

text: Schanke on antanut äänensä useisiin norjankielisiin Disneyn elokuviin:


title: Paavo Pitkänen (kirjailija)

text: Paavo (Pavi) Pitkänen (18. tammikuuta 1908 Uusikirkko Vpl – 4. toukokuuta 1993 Helsinki) oli suomalainen pankinjohtaja ja kirjailija.


title: Paavo Pitkänen (kirjailija)

text: Pitkäsen vanhemmat olivat rautatievirkailija Knut Pitkänen ja Aino Ihanelma Salokannel (ent. Willberg). Hän pääsi ylioppilaaksi 1928 Iisalmen yhteislyseosta.


title: Paavo Pitkänen (kirjailija)

text: Pitkänen kirjoitti myös libreton Ahti Sonnisen oopperaan Haavruuva (1975) ja toimi käsikirjoittajana Åke Lindmanin ohjaamassa Kultala-elokuvassa.


title: Sylvia Browne

text: Sylvia Browne (19. lokakuuta 1936 Kansas City, Missouri – 20. marraskuuta 2013 San José, Kalifornia) oli yhdysvaltalainen henkilö, joka väitti itsellään olleen yliluonnollisia kykyjä. Hän julkaisi lukuisia kirjoja, joita on käännetty useille eri kielille.


title: Sylvia Browne

text: Browne väitti yliluonnollisten kykyjen kulkevan hänen suvussaan. Hän väitti itse perineensä nämä kyvyt jo lapsuusiässään. Hän kuvasi kirjoituksissaan ja puheissaan usein tuonpuoleista. Hänellä oli sanojensa mukaan henkiopas ”Francine”. Browne esitti useita epäonnistuneita ennustuksia; hän esimerkiksi ennusti, että vuonna 2000 Yhdysvalloissa valittaisiin demokraattinen presidentti.


title: Sylvia Browne

text: Browne perusti 1986 Society of Novus Spiritus -nimisen ”gnostilais-kristillisen” kirkon, joka oman ilmoituksensa mukaan seuraa Jeesuksen opetuksia unohtamatta buddhalaisuuden, juutalaisuuden, islamin tai hindulaisuuden viisautta.


title: Sylvia Browne

text: Browne sai 1990-luvun alussa vuoden ehdollisen petostuomion. Hän oli hyvin kiistelty henkilö; hänen työtään arvosteli voimakkaasti muiden muassa skeptikko James Randi.


title: Hyvän olon konsultit

text: Hyvän olon konsultit on Edu Kehäkettusen ja DJPP:n vuonna 2008 Monsp Recordsin kautta julkaistu yhteisalbumi. Albumin kansilehdessä lukee: "Edu ja DJPP julkaisevat seuraavan yhteisen albuminsa jo vuonna 2009", mutta levyä ei kuitenkaan ilmestynyt.


title: Hyvän olon konsultit

text: Albumi debytoi Suomen virallisen listan sijalla 25.


title: Unai Emery

text: Unai Emery Etxegoien (s. 3. marraskuuta 1971 Hondarribia, Guipúzcoan maakunta, Espanja) on espanjalainen jalkapallovalmentaja ja entinen pelaaja. Hän on toiminut toukokuusta 2018 lähtien englantilaisseura Arsenalin päävalmentajana.


title: Unai Emery

text: Baskisukuinen Emery syntyi Hondarribian kunnassa Guipúzcoassa Espanjan Baskimaalla. Emeryn isosetä Román Emery pelasi keskikentällä Real Uniónin voittaessa Espanjan cupin Copa del Reyn vuonna 1918 ja isoisä Antonio Emery maalissa joukkueen uusiessa mestaruuden vuosina 1924 ja 1927. Hänen isänsä puolestaan pelasi Deportivon maalivahtina kaudella 1961–1962 joukkueen noustessa Espanjan pääsarjaan Primera Divisióniin. Emery itse aloitti jalkapalloilun Real Sociedadin junioreissa, ja vuodet 1990–1995 hän pelasi seuran reservijoukkueessa Segunda División B:ssä. Pelipaikaltaan hän oli vasen keskikenttäpelaaja.


title: Unai Emery

text: Kaudella 1995–1996 tuolloin jo 23-vuotias Emery nostettiin pääsarjassa Primera Divisiónissa pelanneeseen edustusjoukkueeseen, jossa hän sai kuitenkin vain vähän peliakaa. Hän tuli vaihdosta kentälle viidessä sarjaottelussa ja yhdessä cup-ottelussa. Pääsarjauran ainoa maali syntyi 8–1-murskavoitossa Albaceteä vastaan 12. toukokuuta 1996.


title: Unai Emery

text: Emery ei onnistunut vakiinnuttamaan paikkaansa Real Sociedadissa, joten kaudeksi 1996–1997 hän siirtyi sarjatasoa alemmaksi Segunda Divisióniin Toledon joukkueeseen. Hän kuului neljän kauden ajan joukkueen runkopelaajiin. Kauden 1999–2000 päätteeksi joukkue putosi Segunda B:hen, jolloin Emery siirtyi puolestaan juuri Segundaan nousseeseen Racing Ferroliin. Galicialaisseurassa pelatessaan Emery hankki valmentajantutkinnon. Kauden 2002–2003 hän pelasi Leganésissa ennen siirtymistä Segunda B:n Lorcaan, jossa hän päätti peliuransa. Segunda Divisiónissa Emery pelasi kaikkiaan 215 ottelua ja teki 9 maalia.


title: Unai Emery

text: Marraskuussa 2004 Lorcan seurajohto erotti edustusjoukkueen valmentajan ja seuran puheenjohtaja kysyi useita kuukausia polvivamman vuoksi sivussa olleelta Emeryltä halukkuutta ryhtyä valmentamaan joukkuetta. Emery suostui ja päätti pelaajauransa 33-vuotiaana. Vain muutamia kuukausia myöhemmin joukkue nousi Emeryn johdolla historiallisesti Segunda Divisióniin. Kaudella 2005–2006 Lorca taisteli viimeiseen kierrokseen asti jopa noususta pääsarjaan Primera Divisióniin, mutta lopulliseksi sijoitukseksi jäi viides.


title: Unai Emery

text: Kaudeksi 2006–2007 Emery siirtyi niin ikään Segunda Divisiónissa pelanneen Almerían valmentajaksi. Lorca putosi heti takaisin alemmalle sarjatasolle ilman Emeryä, mutta Almería puolestaan varmisti jo hyvissä ajoin sarjanousun Primera Divisióniin ensimmäistä kertaa historiassaan. Joukkueen lopullinen sijoitus oli toinen. Espanjan suurin urheilulehti "Marca" valitsi Emeryn Segunda Divisiónin kauden valmentajaksi. Kauden 2007–2008 alkaessa 35-vuotias Emery oli koko Espanjan pääsarjan nuorin valmentaja. Emeryn Almería saavutti voitot muun muassa sarjan kärkikaksikosta Real Madridista ja Villarrealista, ja sijoittui sarjanousijalle erinomaisesti kahdeksanneksi.


title: Unai Emery

text: Emeryn menestyksen salaisuutena pidetään hänen epätavallisia valmennusmetodejaan. Hänet tunnetaan jopa tunteja kestävistä videopalavereista, joissa hiotaan erityisesti erikoistilanteiden yksityiskohtia. Almería oli kaudella 2007–2008 yksi Primera Divisiónin vähiten maaleja tehneistä joukkueista, mutta suuri osa maaleista tuli juuri monipuolisten kulma- ja vapaapotkukuvioiden seurauksena. Harjoituksissa Emery peluuttaa usein kahta täyttä 11 pelaajan kentällistä vastakkain ilman palloa, jotta pelaajat oppivat liikkumaan kentällä oikealla tavalla.


title: Unai Emery

text: Kaudesta 2008–2009 alkaen Emery siirtyi valmentamaan Valenciaa. Sopimus on kaksivuotinen. Joukkue sijoittui kauden päätteeksi kuudenneksi ja selviytyi seuraavan kauden Eurooppa-liigan karsintoihin. Seuraavalla kaudella Emery jatkoi talousvaikeuksissa painivan seuran kanssa entistä menestyksekkäämmin ja joukkue palasi La Ligan kärkikolmikkoon. Kaudella 2010–2011 seura pelaa kahden vuoden tauon jälkeen Mestarien liigassa.


title: Unai Emery

text: Neljän valmentamansa kauden ja kolmen perättäisen kolmannen sijan jälkeen Emery ilmoitti jättävänsä Valencian kauden päätyttyä. Spartak Moskova on vahvistanut että Emery tulee olemaan joukkueen uusi valmentaja. Emeryn alku Spartakissa oli vaikea ja joukkueen peli ei kulkenut sen paremmin Venäjän liigassa kuin Mestarien liigassakaan. Spartakin tie europeleissä katkesi jo lohkovaiheeseen ja lopulta liigassa kärsitty 1–5-kotitappio Lokomotiv Moskovalle oli liikaa. Seurajohto erotti Emeryn marraskuun lopulla 2012.


title: Unai Emery

text: Tammikuun puolivälissä 2013 Emery palasi valmentamaan Espanjaan Sevillaa. Kaudella 2013/14 Emery luotsasi Sevillan Eurooppa-liigan loppuotteluun. Seurahistorian kolmas Eurooppa-liigan/UEFA Cupin mestaruus varmistui, kun SL Benfica kaatui rangaistuspotkukilpailun jälkeen 4–2. La Ligassa Sevilla päätti kautensa viidenteen sijaan. Sevilla jatkoi vahvaa suorittamista Eurooppa-liigassa myös kaudella 2014/15. Emeryn valmentama joukkue eteni toistamiseen loppuotteluun, jossa se 3–2 voitolla FK Dnipro Dnipropetrovskista varmisti toisen perättäisen mestaruuden. Myös kausi La Ligassa oli edellisen toisinto Sevillan sijoituttua viidenneksi. Kaudella 2015/16 Sevillan pelit liigassa kulkivat nihkeästi ja joukkue putosi kärkitaistelusta sijoittuen lopulta seitsemänneksi. Cup-kilpailuissa Emeryn joukkue oli jälleen tutun vahva. Se eteni jälleen Eurooppa-liigan loppuotteluun ja voitti historiallisesti kolmannen perättäisen mestaruuden kaatamalla Liverpoolin 3–1. Espanjan cupissa Emery johdatti joukkueen finaaliin, mutta hävisi sen FC Barcelonalle jatkoajalla 2–0.


title: Unai Emery

text: 9. kesäkuuta 2016 espanjalaismedia uutisoi Emeryn jättävän Sevillan päävalmentajan tehtävät. Sevilla vahvisti Emeryn lähdön 12. kesäkuuta. Pari päivää myöhemmin Emeryn kerrottiin matkustaneen Qatariin neuvottelemaan Paris Saint-Germainin seurajohdn kanssa. 28. kesäkuuta PSG vahvisti tehneensä Emeryn kanssa kaksivuotisen sopimuksen. Emeryn debyyttikausi PSG:ssä ei sujunut täysin odotuksien mukaisesti. Edelliset neljä liigamestaruutta voittanut PSG hävisi mestaruuden AS Monacolle ja Mestarien liigassa tie katkesi jo ensimmäisellä pudotuspelikierroksella, kun kotiottelunsa FC Barcelonaa vastaan 4–0 voittanut PSG hävisi Camp Noulla murskaavasti 6–1. Balsamia haavoihin toivat Ranskan liigacupin ja Ranskan cupin mestaruudet.


title: Unai Emery

text: Kaudella 2017/18 PSG palasi Emeryn johdolla dominoimaan Ranskan liigaa. PSG:n seurahistorian 7:s liigamestaruus varmistui viisi kierrosta ennen liigakauden loppua. Ratkaisevassa ottelussa PSG murskasi edelliskauden mestarin Monacon 7-1 ja karkasi tavoittamattomaan johtoon. Kauden suurimman pettymyksen Emeryn joukkue koki jälleen Mestarien liigassa, josta alkulohkonsa voittanut joukkue putosi heti pudotuspelien ensimmäisellä kierroksella Real Madridin käsittelyssä yhteismaalein 5-2. Liigamestaruudesta huolimatta Emery ilmoitti huhtikuun lopussa ettei jatka PSG:n päävalmentajana kauden jälkeen. Lähtöilmoituksensa jälkeen Emery luotsasi PSG:n vielä Ranskan cupin mestariksi toista kertaa perättäin, mikä varmisti seuralle kotimaan triplamestaruuden. Esimerkiksi puolustaja Marquinhos nosti Emeryn valmennusfilosofian ja hänen vaikutuksensa joukkueen yhtenäisyyteen keskeiseksi tekijäksi PSG:n menestykselle. Suurimmiksi syiksi Emeryn lähdön taustalla on nostettu PSG:n jääminen pokaalitta Mestarien liigassa myös hänen alaisuudessaan. Ranskan pelaajayhdistys UNFP valitsi Emeryn toukokuussa 2018 kauden parhaaksi liigavalmentajaksi.


title: Unai Emery

text: 23. toukokuuta 2018 vahvistettiin Emeryn siirtyminen Englannin Valioliigaa pelaavan Arsenalin päävalmentajaksi.


title: Otsolahti

text: Otsolahti on lahti ja pienalue Espoon Tapiolan kaupunginosassa. Sen mukaan on nimetty Otsolahdentie ja sen yli kulkee Länsiväylä. Otsolahden ympärillä on pääosin kolmi-viisikerroksisia 1960-luvulla rakennettuja kerrostaloja. Rannat ovat kuitenkin vapaasti kuljettavissa. Otsolahdessa sijaitsee myös Espoon kaupungin ylläpitämä venesatama, joka tarjoaa runsaat 400 venepaikkaa.


title: Otsolahti

text: Otsolahden asuinalue sijaitsee kävelymatkan päässä Tapiolan keskustasta ja palveluista. Otsolahdessa on paljon lintuja, esimerkiksi kanadanhanhia.


title: Otsolahti

text: Otsolahti on pinta-alaltaan noin 21 hehtaaria ja virtausaukkoja lukuun ottamatta eristetty merestä Länsiväylän silloilla, mikä on aiheuttanut lahden rehevöitymistä. Sillat rakennettiin 1960-luvun alussa ja 1990-luvulla.


title: Uplistsikhe

text: Uplistsikhe (, kirjaimellisesti "herran linnoitus") on muinainen, kiveen hakattu kaupunki Georgian itäosassa noin kymmenen kilometriä Gorin kaupungista itään Šida Kartlin alueella.


title: Uplistsikhe

text: Kaupunki on rakennettu Mtkvari-joen korkealle ja kallioiselle vasemmalle rannalle, ja siihen kuuluu erilaisia rakennuksia 400-luvulta eaa. myöhäiskeskiajalle saakka. Se on huomattava erilaisten anatolialaisten ja iranilaisten kivileikkauskulttuurien ainutlaatuisesta yhdistelmästä sekä esikristillisen ja kristillisen arkkitehtuurin rinnakkaiselosta.


title: Uplistsikhe

text: Uplistsikhea pidetään yhtenä Georgian vanhimmista kaupunkimaisista asutuskeskuksista. Se sijaitsee strategisella paikalla muinaisen Kartlin kuningaskunnan (eli antiikin lähteiden Iberian) sydänmaalla, ja se nousi maan merkittäväksi poliittiseksi ja uskonnolliseksi keskukseksi. Kaupungin ikä ja tärkeys johtivat siihen, että keskiaikaisessa georgialaisessa kirjallisessa perinteessä kaupungin perustajaksi kerrotaan myyttinen Uplos, Mtskhetosin poika ja Kartlosin pojanpoika.


title: Uplistsikhe

text: Sen jälkeen kun Kartli käännytettiin kristinuskoon 300-luvun alussa Uplistsikhen merkitys vaikuttaa vähentyneen, ja se menetti asemansa uuden, elävän kristityn kulttuurin keskuksille, ensin Mtskhetalle ja myöhemmin Tbilisille. Uplistsikhe nousi kuitenkin uudestaan keskeiseksi georgialaiseksi linnoitukseksi Tbilisin islamilaisen valloituksen aikana 700- ja 800-luvuilla. Mongolien hyökkäykset 1300-luvulla merkitsivät kaupungin loppua: se käytännössä hylättiin, ja sitä käytettiin vain ajoittain väliaikaisena suojana ulkomaiden hyökkäysten aikana.


title: Uplistsikhe

text: Uplistsikhen kompleksi voidaan alustavasti jakaa kolmeen osaan: eteläiseen (alempaan), keskiseen ja pohjoiseen (ylempään). Keskiosa on suurin, ja siihen kuuluu valtaosa Uplistsikhen kiveen kaiverretuista rakennelmista. Se yhdistyy eteläiseen osaan kapean kiveen leikatun polun ja tunnelin kautta. Kapeat kujat ja joskus portaikot lähtevät säteittäin kaupungin "pääkadulta" eri rakennelmia kohti.


title: Uplistsikhe

text: Vuoden 1920 maanjäristys tuhosi useita kaupungin herkimmistä alueista täydellisesti. Monumentin vakaus on edelleen vakavasti uhattuna, joten Georgian kulttuuriperinnön rahasto (Maailmanpankin ja Georgian hallituksen yhteisprojekti) aloitti sen rajallisen konservaatio-ohjelman vuonna 2000.


title: Ed Bell

text: Edward "Ed" Bell (s. toukokuu 1905, Fort Deposit, Alabama – k. 1965, Alabama) oli yhdysvaltalainen blueslaulaja ja -kitaristi. Bell levytti myös taiteilijanimillä "Barefoot Bill" ja "Sluefoot Joe". Bell levytti ensimmäisen kerran syyskuussa 1927 Paramount-merkille kappaleet "Mamlish Blues" ja "Hambone Blues". Viimeiset levytykset syntyivät joulukuussa 1930.


title: Ed Bell

text: Bellin kuolema on jäänyt hämärän peittoon, mutta oletetaan hänen kuolleen 1960-luvulla kansalaisoikeusmarssilla.


title: Wilhelm Stuckart

text: Tohtori Wilhelm Stuckart (16. marraskuuta 1902 Wiesbaden – 15. marraskuuta 1953 Hannover) oli korkea-arvoinen kansallissosialisti, valtiosihteeri ja lakimies sekä yksi Wannseen konferenssin osallistujista.


title: Wilhelm Stuckart

text: Stuckart liittyi Saksan kansallissosialistiseen työväenpuolueeseen 1922. Hän osallistui jo varhain kansallissosialistien toimintaan ja muun muassa Nürnbergin lakien laatimiseen ja esittämiseen valtiopäiville 1935. Hän oli Wannseen konferenssissa sisäministeri Wilhelm Frickin edustajana Wannseen konferenssissa 20. tammikuuta 1942, missä päätettiin juutalaisten tuhoamisesta lopullisessa ratkaisulla. Stuckart joutui sodan jälkeen oikeuteen sotarikollisena ja sai vankeusrangaistuksen. Hän kuoli liikenneonnettomuudessa Länsi-Saksan Hannoverissa 1953.


title: Lusto (museo)

text: Lusto – Suomen Metsämuseo on valtakunnallinen metsäalan erikoismuseo ja tiedekeskus Savonlinnan Punkaharjulla. Vuonna 1994 avatun museon taustalla toimii Suomen Metsämuseosäätiö, joka perustettiin vuonna 1988. Lusto on avoinna ympäri vuoden, ja vuosittain museossa vierailee 35 000 kävijää. Lusto on myös yksi Suomen suurimpia erikoismuseoita.


title: Lusto (museo)

text: Lusto-rakennus on valittu näytteeksi suomalaisesta 1900-luvun modernista arkkitehtuurista, joten museo on rakennuksenakin merkittävä käyntikohde. Lehtikuusella vuoratun betonirunkoisen rakennuksen pääsuunnittelijat ovat arkkitehdit Rainer Mahlamäki ja Ilmari Lahdelma.


title: Lusto (museo)

text: Luston uusi laajennusosa, Iso-Samperin halli, on puurunkoinen ja puulla sisältä sekä ulkoa katettu. Hallin rakenteissa on käytetty uuden teknologian ja tuotekehityksen suomia mahdollisuuksia. Kantavat rakenteet on piilotettu katteiden sisään, ja katon muotokieli tuo mieleen vanhan puukirkon.


title: Lusto (museo)

text: Valtakunnallisena metsäalan erikoismuseona Lusto tallentaa laajasti metsä- ja puutalouteen, metsän monikäyttöön ja metsäkulttuuriin liittyvää aineistoa.


title: Lusto (museo)

text: Luston kokoelmat on perustettu vuonna 1991, ja niitä kartutetaan jatkuvasti. Esinekokoelmassa on noin 10 000 esinettä. Merkittävimmän uuden kokoelman muodostavat isot metsäkoneet, joita on kerätty vuodesta 2000 alkaen. Lustossa on myös Suomen laajin metsätalouden ja metsien käytön historiaan liittyvä valokuvakokoelma, joka käsittää yli 250 000 kuvaa ja negatiivia.


title: Lusto (museo)

text: Valokuvia, esinekuvia sekä niihin liittyviä tietoja voi selata museotietokanta Kantapuussa.


title: Lusto (museo)

text: Luston näyttelyt kertovat ihmisen ja metsän välisestä vuorovaikutuksesta sekä metsän merkityksestä suomalaisten elämässä. Laaja perusnäyttely esittelee metsä- ja puutalouden lisäksi metsän muita käyttömuotoja ja niihin liittyviä perinteitä, metsätyötä, metsän antimia sekä Suomen ja maailman metsiä. Perusnäyttelyn kohokohtana on Hiljaisuuden huone, joka on huipputekniikan avulla luotu virtuaalinen luontoelämys.


title: Lusto (museo)

text: Luston laajennusosa, noin tuhannen neliömetrin kokoinen ”Iso-Samperin halli”, avattiin toukokuussa 2008. Näyttelyhalliin sijoittuu metsänkorjuun, metsätalouden ja -teollisuuden kehityksestä kertova Koneaika-näyttely, jossa on esillä suuria metsäkoneita ensimmäisistä harvestereista uusimpiin malleihin saakka. Esillä ovat muun muassa Kävelevä metsäkone Plusjack ja amfibiolentokone Republic RC-3 Seabee OH-EGA. Laajennuksen jälkeen Lustossa on näyttelytilaa noin 2 500 neliömetriä. Vuosittain Lustossa on esillä useita erikoisnäyttelyitä, jotka kertovat monipuolisesti metsäkulttuurin eri osa-alueista.


title: Lusto (museo)

text: Lustossa järjestetään ympäri vuoden metsään ja metsäkulttuuriin liittyviä työnäytöksiä, teemapäiviä ja tapahtumia. Tapahtumissa vaalitaan perinteitä ja kuullaan ajankohtaisista uutuuksista sekä siirretään metsätietoa ja -taitoa eteenpäin. Keväällä järjestetään erityisiä työpajaviikkoja koululaisryhmille. Lustossa toimii myös ravintola ja museokauppa.


title: Georg Leibbrandt

text: Georg Leibbrandt (5. syyskuuta 1899 – 16. kesäkuuta 1982) oli virkamies natsi-Saksassa sekä yksi Wannseen konferenssiin osallistuneista.


title: Georg Leibbrandt

text: Hän syntyi saksalaisille vanhemmille Torosovossa (Hoffnungsfeld) lähellä Odessaa Zebrikovon alueella Ukrainassa. Nuorena hän muutti Saksaan opiskelemaan. Hän opiskeli filologiaa ja historiaa, ja 1926, 1928 ja 1929 hän matkusteli Neuvostoliitossa. Hänestä tuli filosofian tohtori vuonna 1928. Hän työskenteli historian professorina Leipzigin yliopistossa, filosofian tohtorina ja ulkomaansaksalaisten tutkijana Stuttgartissa. Hän jatkoi opintojaan Pariisissa ja Yhdysvalloissa 1931–1933. Hän julkaisi opintojensa seurauksena kirjan Mustanmeren alueen saksalaisista. Hän hyväksyi 1933 Alfred Rosenbergin pyynnön palata Saksaan ja liittyi samana vuonna Saksan kansallissosialistiseen työväenpuolueeseen. Hän työskenteli kansallissosialistisen puolueen ulkomaalaistoimiston itäisten alueiden osastossa, ja hänet sijoitettiin myös anti-neuvostoliittolaisen ja antikommunistisen propagandan tuottajaksi. Vuonna 1941 Rosenberg sijoitti hänet vallatun Neuvostoliiton alueiden poliittiseen johtoon. Hänestä tuli Ukrainan, Kaukasian ja Venäjän yhteyshenkilö.


title: Georg Leibbrandt

text: Leibbrandt ja Alfred Meyer osallistuivat Wannseen konferenssiin 1942 Ostministeriumin edustajina. Kesällä 1943 hän vapautui velvollisuuksistaan tuntemattomista syistä ja liittyi laivastoon.


title: Georg Leibbrandt

text: Leibbrandt oli liittoutuneiden sotavankeudessa 1945–1949. Hän joutui 1950 muodollisesti syytetyksi osallisena juutalaisten joukkotuhoon, mutta 10. elokuuta juttu hylättiin ja hänet vapautettiin.


title: Georg Leibbrandt

text: Sodan jälkeen hän jatkoi volgansaksalaisten tutkimista ja kehittyi alan asiantuntijaksi. Hän kuoli Bonnissa 16. kesäkuuta 1982.


title: Georg Leibbrandt

text: Wannseen konferenssista kertovassa elokuvassa "Lopullinen ratkaisu" (2001) häntä esittää Ewan Stewart.


title: Muumi (virvoitusjuoma)

text: Muumi (puhekielessä myös "Muumilimu") on Sinebrychoffin valmistama metsämansikan makuinen virvoitusjuoma. Juomaa on valmistettu vuodesta 1991 lähtien. Nykyisin juomaa myydään 0,5 litran muovipulloissa. Aiemmin sitä myytiin 0,33 litran lasipulloissa. Tammikuussa 2014 markkinoille tuli kuuden 0,33 litran juomatölkin monipakkaus. Virvoitusjuomaa on ollut saatavilla aiemmin myös eri makuisina.


title: Muumi (virvoitusjuoma)

text: Pullojen etiketeissä esiintyy Muumi-sarjan hahmoja.


title: Muumi (virvoitusjuoma)

text: Muumien näkyminen virvoitusjuomien tunnuksena edustaa 1980-luvulla elintarviketeollisuudessa voimakkaasti yleistynyttä hahmomarkkinointia, jolla tuotteita pyritään muokkaamaan lapsikohderyhmän kannalta kiinnostavammaksi.


title: Portugali yleisurheilun maailmanmestaruuskilpailuissa

text: Portugali on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Maa on saavuttanut yhteensä 19 mitalia, ja parhaiten se on menestynyt keskipitkillä ja pitkillä juoksumatkoilla.


text: Maailmanmestaruuteen on yltänyt kuusi portugalilaista. Rosa Mota voitti maratonin vuonna 1987, Manuela Machado maratonin vuonna 1995, Fernanda Ribeiro 10 000 metrin juoksun vuonna 1995, Carla Sacramento 1 500 metrin juoksun vuonna 1997 ja Inês Henriques 50 kilometrin kävelyn vuonna 2017. Portugalin ainoa miespuolinen maailmanmestari on Nelson Évora, vuoden 2007 kisojen kolmiloikkakilpailun voittaja. Eniten mitaleja on Fernanda Ribeirolla ja Nelson Évoralla, molemmilla yhteensä neljä.


text: Daegussa 2011 paras portugalilainen oli viidenneksi kolmiloikassa sijoittunut Nelson Évora. Myös neljä muuta portugalilaisurheilijaa pääsi pistesijoille eli kahdeksan parhaan joukkoon. Moskovassa 2013 ainoat pistesijat tulivat kävelystä: João Vieira sijoittui miesten 20 kilometrillä neljänneksi ja Ana Cabecinha naisten 20 kilometrillä kahdeksanneksi. Pekingissä 2015 Évora saavutti kolmiloikassa pronssia ja Cabecinha sijoittui 20 kilometrin kävelyssä neljänneksi. Lontoossa 2017 Inês Henriques voitti kultaa ensimmäistä kertaa kisaohjelmassa olleessa naisten 50 kilometrin kävelyssä. Lisäksi Évora saavutti pronssia kolmiloikassa ja Cabecinha sijoittui 20 kilometrin kävelyssä kuudenneksi.


title: Erich Neumann

text: Erich Neumann (1892 – 1948 tai 1951) oli saksalainen kansallissosialistinen poliitikko ja yksi Wannseen konferenssin osallistujista.


title: Erich Neumann

text: Hän syntyi Forstissa protestanttiseen perheeseen. Saatuaan korkeakouludiplominsa hän opiskeli lakia ja ekonomiaa Freiburgin, Leipzigin ja Hallen yliopistoissa. Hän palveli ensimmäisessä maailmansodassa ja yleni yliluutnantiksi.


title: Erich Neumann

text: Hän toimi Preussin talousministeriössä vuodesta 1923. 1927/1928 hänestä tuli aluepresidentti Freystadtiin (Ala-Sleesiaan), sitten hän palveli nuorempana avustavana valtiosihteerinä (Ministerialrat) taas Preussin talousministeriössä. Hän liittyi Saksan kansallissosialistiseen työväenpuolueeseen 1933 eli verraten myöhään muihin natsien huippujohtajiin verraten. Neumann liittyi SS:ään 1934, yleni majuriksi (Sturmbannführer). Vuonna 1938 Neumann ylennettiin alivaltiosihteeriksi ja hän osallistui Hermann Göringin tapaamiseen Saksan talouden ”arjalaistamisesta”. Neumann edusti talous-, työ-, raha-, ruoka-, kuljetus ja ammustuotantoministeriöitä 1942 Wannseen konferenssissa.


title: Erich Neumann

text: Liittoutuneet ottivat hänet vangiksi vuonna 1945. Hänet internoitiin ja hän kuoli huonon terveytensä seurauksena 1948 tai 1951.


title: Erich Neumann

text: Wannseen konferenssista kertovassa elokuvassa "Lopullinen ratkaisu" (2001) häntä esittää Jonathan Coy.


title: Gregory Maguire

text: Gregory Maguire (s. 9. kesäkuuta 1954) on yhdysvaltalainen kirjailija, joka on julkaissut romaanin "Noita: Lännen Ilkeän Noidan elämä ja teot". Kirjaan perustuu Broadway-musikaali "Wicked". Maguire on julkaissut myös muita romaaneja sekä lastenkirjoja. Hän on lasten kirjallisuusopetuksen asiantuntija ja on kirjoittanut arvosteluja "New York Times Book Review" -lehteen. Hän on kirjoittanut useita lastenkirjoja ja on mukana homo- ja lesbonuorille suunnatussa novellivalikoimassa "Am I Blue? Coming Out From the Silence" (1994) .


title: The Prophecies

text: The Prophecies on KenZinerin toinen ja viimeinen studioalbumi vuodelta 1999. Debyyttilevytyksen teeman ollessa pääasiassa fantasiapainotteinen, on toinen levy enemmänkin faktoista kertova.


title: Italia yleisurheilun maailmanmestaruuskilpailuissa

text: Italia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Kisojen järjestäjämaana se oli vuonna 1987, jolloin isäntäkaupunkina toimi Rooma. Maa on saavuttanut yhteensä 42 mitalia, ja parhaiten se on menestynyt kävelyssä ja kestävyysjuoksuissa. Heittolajeissa italialaiset ovat saavuttaneet vain yhden mitalin.


text: Italian ainoat kaksinkertaiset maailmanmestarit ovat vuosina 1987 ja 1991 miesten 20 kilometrin kävelyn voittanut Maurizio Damilano ja naisten pituushypyn vuosien 1995 ja 2001 ykkönen Fiona May. Muut kultamitalistit ovat 10 000 metrin juoksun vuonna 1983 voittanut Alberto Cova, vuoden 1987 kotikisoissa 3 000 metrin estejuoksun voittanut Francesco Panetta, 20 kilometrin kävelyn vuonna 1995 voittanut Michele Didoni, vuonna 1997 10 kilometrillä voittoon kävellyt Annarita Sidoti, vuoden 1999 mestarit Fabrizio Mori (400 metrin aitajuoksu) ja venäläiskävelijän pari vuotta kisojen jälkeen tapahtuneen hylkäyksen seurauksena kultamitalin saanut Ivano Brugnetti (50 kilometrin kävely) sekä vuonna 2003 seiväshypyn voittanut Giuseppe Gibilisco. Eniten mitaleja, neljä kappaletta, on Fiona Maylla.


text: Italia on kerran jäänyt MM-kilpailuissa ilman mitaleja. Pekingissä 2015 saaliina oli neljä pistesijaa. Berliinissä 2009 Italia jäi alun perin ilman mitalia, mutta 20 kilometrin kävelyssä Giorgio Rubino nousi vuonna 2016 pronssille Valeri Bortšinin dopinghylkäyksen jälkeen.


title: Peloteteoria

text: Peloteteoria on yleensä sotilas- ja oikeusteoriassa esitetty ajatus, jonka mukaan vastatoimien pelko estää toimimasta vastoin pelotteen käyttäjän haluamaa tapaa. Oikeustieteessä peloteteoria väittää, että rangaistuksen pelko estää rikoksia. Sotilasopissa peloteteoria väittää, että hyökkäyksen lyömisen tai vastahyökkäyksen pelko estää vihollista hyökkäämästä. Yleensä nykyaikana pelotteella tarkoitetaan joukkotuhoaseisiin, lähinnä ydinaseisiin liittyvää pelotetta johon liittyi kauhun tasapaino.


title: Peloteteoria

text: Sotilaallisen pelotteen ajatus on se, että voimakas aseistautuminen estää sodan, koska vihollinen ei uskalla hyökätä voimakkaasti aseistetun kimppuun. Tämä on ilmaistu myöhäisantiikin sotilasteoreetikko Vegetiuksen kirjoituksissa tunnetuin sanoin "Si vis pacem, para bellum". Tähän liittyy myös 1980-luvun MX-ohjuskeskustelun yhteydessä puhuttu "rauha voiman kautta". Sotilaallinen tyhjiö tarkoittaa aseistautumatonta tai heikosti puolustautumaan kykenevää aluetta, joka on helppo vallata. Vihollinen hyökkää helpoiten sotilaallisiin tyhjiöihin. Niinpä sotilaallisen tyhjiön alueella olevat eivät kykene luomaan uskottavaa pelotetta. Tällöin peloteteoria väittää armeijoiden olevan osaltaan rauhaa takaamassa.


title: Peloteteoria

text: Sotilaallinen pelote on sitä uskottavampi, mitä tehokkaampi armeija tai aseistus on. Voimakas armeija tai aseistus aiheuttaisi viholliselle suuret tappiot ja/tai hyökkäyksen epäonnistumisen, tai jopa sodan kääntymisen viholliselle itselleen tappiolliseksi. Nykyaikana pelotteesta puhutaan yleensä ydinpelotteena, joka on ydinaseisiin liittyvä pelote. Ydinaseiden voimakas pelotevaikutus perustuu niiden suureen tuhovoimaan. Kylmän sodan aikana Yhdysvaltain ja Neuvostoliiton välillä vallitsi kauhun tasapaino, johon liittyi ydinhyökkäyksen sattuessa molemminpuolinen taattu tuho (, MAD). Maailmanlaajuisessa ydinpelotteessa ydinsota tuhoaisi sivilisaation, minkä vuoksi kukaan ei halua sellaista aloittaa. Eräs sotilaallisen pelotteen äärimuoto on se, että jo pelkällä voimakkaan hyökkäyksen uhkauksella saadaan vastustaja antautumaan. Vanhalla ajalla esimerkiksi Assyria sai pienet kaupungit maksamaan veroa itselleen uhkaamalla kaupunkien hävityksillä. Näin voimakkaan pelotteen omaavat valtiot kykenevät käyttämään pelotettaan heikompien valtioiden kiristämiseen. Toisaalta pelotetta voi käyttää sekin, jolla ei ole pelotteen vaatimaa kapasiteettia, jos pystyy vastustajaa hämäämällä uskottelemaan että peloteaseistus, esimerkiksi ydinase, on hallussa. Tällöin pelotteeseen turvautuminen on osa psykologista sodankäyntiä.


title: Peloteteoria

text: Oikeustieteessä pelote tarkoittaa sitä, että ihmiset välttävät rikoksia rangaistusten pelossa. Rangaistus ajatellaan pelotteena, ja sillä pyritään estämään tulevaisuuden rikoksia. Rangaistuksella ajatellaan olevan erityisesti kaksi tehtävää: y"leisestävä" ja "erityisestävä" vaikutus. Yleisestävä vaikutus estää muita syyllistymästä samaan rikokseen, koska muut pelkäävät saavansa myös tuomion. Erityisestävän vaikutuksen tehtävä on turvata ulkopuolisia ja eristää vaarallinen rikollinen ulkomaailmasta sekä antaa rikolliselle mahdollisuus rangaistuksen kärsittyään ymmärtää, ettei rikos kannata.


title: Peloteteoria

text: Joitakin rikoksia tehdessä rangaistuksen pelon vaikutus on olematon. Pelotevaikutuksen kannalta ei ole tärkeää, onko rikollinen oikeasti syyllinen, kunhan muut vain pelkäävät rangaistusta.


title: Peloteteoria

text: Pelotevaikutus on erityisesti Yhdysvaltojen rangaistuskäytännössä käytetty teoria. Sitä on käytetty myös Suomessa esimerkiksi tekijänoikeuksien suojelemisessa eli tekijänoikeuksien loukkauksissa. Näin Suomessakin on tuomittu ihmisiä korvaamaan todellisia menetyksiä suurempia summia tekijänoikeuksien haltijoille. Suomen kansalaiset äänestivät kansalaisaloitteen tekijänoikeustuomioiden alentamiseksi eduskunnan käsittelyyn marraskuussa 2013. Kansalaisaloitteen perusteluissa arvosteltiin muun muassa pelotevaikutuksen käyttöä, joka ei perinteisesti sovi suomalaisen oikeuskäytännön linjaan. Kaikkiaan tuomioita on pidetty suomalaisittain kohtuuttomina.


title: Peloteteoria

text: Yhdysvalloissa toiminut "Scared Straight" -niminen pikkurikoksiin syyllistyneiden nuorien pelotteluohjelma ei toiminut odotetulla tavalla. Ohjelmassa vangit pelottelevat nuoria ja näyttävät vankilaelämän ankeuden. Ajatuksena oli että pelotteluohjelmaan osallistunut välttäisi vankilaan joutumista aiempaa enemmän. Tosiasiassa ohjelmaan osallistuneiden riski tehdä uusia rikoksia oli huomattavasti suurempi kuin sellaiseen osallistumattomilla verrokeilla. Riski osallistuneilla kasvoi 20-70 % riippuen tutkimuskohteesta ja -lähteestä. Asiasta esitetyn arvion mukaan yksi vankilavierailu aiheutti jopa 11 000 Yhdysvaltain dollarin haitat veronmaksajille ja rikosten uhreille.


title: Retributiivinen rangaistusteoria

text: Retributiivinen rangaistusteoria, joka tunnetaan myös nimillä sovitusteoria ja absoluuttinen rangaistusteoria oikeuttaa rangaistuksen, koska se on luonnollinen seuraus rikoksesta. Rangaistuksella rikollinen tasoittaa tilinsä muun yhteisön kanssa.


title: Retributiivinen rangaistusteoria

text: Filosofeista Georg Wilhelm Friedrich Hegel ja Immanuel Kant on perinteisesti mielletty sovitusteorioita kannattaneiksi ajattelijoiksi, mutta nykyään Kantin osalta tulkinta ei ole yksiselitteinen. Näissä retributiivisissä teorioissa rangaistuksen oikeutus ja tarkoitus johdetaan suoraan tarkastelemalla menneisyydessä tapahtunutta tekoa eikä rangaistuksesta syntyvillä yhteiskunnallisilla seurauksilla ole asiassa merkitystä. Historiallisesti sovitusteoriat perustettiin usein esimerkiksi jumalan sanaan jolloin rikos käsitettiin synniksi ja rangaistus synnin sovitukseksi. 1900-luvun alkupuolella perustana saatettiin käyttää yleistä moraalilakia tai oikeuspositivistista ajatusta lain velvoittavuudesta. Nykyisin sovitusteoriat nauttivat kannatusta lähinnä angloamerikkalaisessa maailmassa jossa uudempi kannatusta saanut perusta on ajatus rikoksentekijän saavuttamasta epäoikeudenmukaisesta edusta (unfair advantage). Tämän perustelun mukaan oikeuden tarkoituksena on turvata kaikille tietyt edut kuten vapaus ja turvallisuus ja yksi keino tähän on rikoslaki. Kaikki ovat etukäteen hyväksyneet esimerkiksi rikosoikeudelliset rajoittamistoimenpiteet, jotka on rikoslaissa ilmaistu. Rikoksentekijä hyötyy tässä mallissa turvatuista oikeuksista, mutta ei suostu jakamaan turvaamisen vaatimia rajoituksia. Syntynyt epäoikeudenmukainen etu riistetään tekijältä rangaistuksella.


title: Retributiivinen rangaistusteoria

text: Retributivismin alalajeista negatiivista käytetään yleensä yhdistelmäteorioissa. Sen mukaan ainoastaan niitä, jotka sen ansaitsevat on oikeutettua ja voidaan rangaista ja vain suhteessa tehtyyn tekoon. Esimerkiksi seurausetiikkaan pohjaavissa rangaistusteorioissa negatiivista retributivismia on käytetty eräiden puhtaasti seurauseettisen teorian koettujen ongelmien korjaamiseen. Positiivisen retributivismin mukaan sen ansaitsevia ei ainoastaan voida vaan myös täytyy oikeudenmukaisuuden nimissä rangaista. Se, että joku ansaitsee rangaistuksen ei ole vain vaatimus sille, että häntä voidaan rangaista vaan myös jo itsessään riittävä syy sellaisen määräämiseen.Positiivisesti retributiivisia sovitusteoriat voidaan pitää aitoina sovitusteorioina koska pelkkä sovituksen itseisarvon periaate oikeuttaa niissä rangaistuksen. Kolmas retributiivisten teorioiden laji ovat tavoiteretributiiviset eli välineelliset sovitusteoriat. Ne perustelevat rangaistuksen oikeutuksen jollakin rangaistuksen käyttöön liittyvillä ulkoisilla merkityksillä kuten oikeustajunnan tyydyttämisellä.


title: Retributiivinen rangaistusteoria

text: Retributiivisten teorioiden merkittävä ongelma syntyy niiden menneisyyteen kohdistuvasta luonteesta. Oikeutuksen syntyessä menneisyydessä tehdystä teosta teoria ei pysty tarjoamaan minkäänlaista rajoitusta rikosoikeuden alan suhteen. Jos perustana käytetään esimerkiksi yleistä moraalilakia niin ongelmia syntyy nyky-yhteiskunnan monikulttuurisuudesta jonka vuoksi on mahdotonta löytää tällaista universaalia eettistä säännöstöä. Toisaalta epäoikeudenmukaisen edunkin ajatuksessa on ongelmallisia piirteitä. Joissain rangaistavaksi määritellyissä rikoksissa muuhun yhteiskuntaan nähden saavutettua etua voi esimerkiksi olla vaikea nähdä, edun suuruuden määrittäminen on vaikeaa ja tämä mittari ei välttämättä vastaa juurikaan käsityksiämme oikeudenmukaisista rangaistuksista rikoksille suhteessa toisiinsa. Tavoiteretributiiviseen teoriaan jonka oikeutuksena käytetään oikeustajunnan tyydyttämistä voidaan puolestaan suunnata kysymys siitä miten tällainen tyydytys eroaa pelkästä kostosta.


title: Nokia N93i

text: Nokia N93i on Nokian valmistama matkapuhelin, Nokia N93:n seuraaja.


title: Terapeuttinen eli korjaava teoria

text: Terapeuttisessa rangaistusteoriassa eli reformi- tai hoivateoriassa rikollisuus nähdään yhteiskunnan sairautena. Teorian mukaan rangaistuksen tehtävä on ensi sijassa rikollisen parantaminen paremmaksi ihmiseksi. Teorian ihmiskäsitys on varsin ihanteellinen. Se näkee rikollisuuden yhteiskunnan syynä ja näin liu’uttaa varsinaiselta tekijältä vastuuta pois. Vankilaan pistämisen sijasta teoria ehdottaa rikollisen parantamista terveeksi muilla keinoilla.


title: Kolmas tasavalta (romaani)

text: Kolmas tasavalta on nimimerkki Jaakko Sirpin satiirinen 1976 julkaistu romaani. Kirjan julkaisi Kirjayhtymä. Teos kuvaa sosialistista Suomea 1990-luvulla. Romaanin käsikirjoitus voitti Kirjayhtymän tieteisromaanikilpailun. Nimimerkin Jaakko Sirppi takaa paljastui myöhemmin satakuntalainen maanviljelijä Erkki Näsi (s. 1944).


title: Michael Diamond (ampuja)

text: Michael Diamond (s. 20. toukokuuta 1972 Sydney) on australialainen haulikkoampuja, maailmanmestari ja olympiavoittaja.


title: Michael Diamond (ampuja)

text: Michael Diamond on voittanut olympialaisissa kaksi kultaa trapissa Atlantassa 1996 ja Sydneyssä 2000. Lisäksi hän on voittanut lukuisisa MM-mitaleita trapissa ja kaksoistrapissa aikuisten ja nuorten sarjoissa. Diamondilla on hallussa kaksoistrapin peruskilpailun maailmanennätys.


title: Michael Diamond (ampuja)

text: Diamond jäi toukokuussa 2016 kiinni ja häntä syytetään rattijuoppoudesta ja ampuma-aserikoksista. Siksi hänen osallistumisensa Rion kesäolympialaisiin 2016 on vaarassa peruuntua.


title: Geguti

text: Geguti () on keskiaikainen kuninkaallinen palatsi samannimisessä kylässä seitsemän kilometriä Kutaisin kaupungista etelään Georgiassa. Nykyään palatsi on raunioina.


title: Geguti

text: Gegutin palatsikompleksin rauniot käsittävät yli 2 000 neliömetrin suuruisen alueen Rioni-joen varrella. Vuosina 1953–1956 suoritetuissa laajoissa kenttätutkimuksissa tutkijat identifioivat Gegutin tärkeimmät arkeologiset kerrokset ja rekonstruoivat keskiaikaisten rakennusten arkkitehtuurin muodon ja koristelun. Valtaosa rakennuksista on peräisin 1100-luvulta, jolloin Geguti myös mainittiin ensimmäisen kerran georgialaisessa kronikassa. Vanhin rakennelma, yksinkertainen, yksihuoneinen rakennus suurine takkoineen, on peräisin 700–800-luvuilta. Kuninkaallisen kompleksin keskeisin osa, jonka rakennutti kuningas Giorgi III (hallitsi 1156–1184), on nelikerroksinen tiilirakennus, joka on rakennettu kolme metriä korkean kiviperustuksen päälle. Sen avaran, ristinmuotoisen keskihallin päällä lepäsi halkaisijaltaan 14 metrin levyinen kupoli. Koko rakennus on ympäröity muurilla ja linnoitettu massiivisin pilarein. Länsipuolella on muita rakennelmia ja palatsin kirkko myöhemmältä kaudelta 1200–1300-luvuilta.


title: Geguti

text: Gegutin palatsin raunioiden merkitys korostuu niiden maallisessa luonteessa, sillä suurin osa Georgian keskiaikaisen arkkitehtuurin säilyneistä monumenteista on kirkkoja ja luostareita. Tallenteita keskiajan tuesta maalliselle taiteelle (pääosin palatseja, joissa on laajoja koristemaalauksia) on säilynyt georgialaisissa kirjallisissa lähteissä, mutta Gegutin raunioiden lisäksi vain linnojen kuoria on jäänyt jäljelle todisteiksi tehdyn työn laajuudesta.


title: Geguti

text: Gegutin kuninkaallisen palatsin päärakennukset valmistuivat keskiaikaisen Georgian niin sanottuna "kulta-aikana". Vaikka Georgian hovi liikkuikin suhteellisen paljon, mittakaavaltaan suuren kuninkaallisen palatsin perustaminen lähelle kuningaskunnan toista pääkaupunkia ja tärkeää kulttuurikeskusta voidaan ymmärtää haluna luoda pysyvämpi kuninkaallinen hovi ja kuninkaallinen byrokratia. Se saavuttikin pian huippunsa kuningatar Tamarin hallinnon aikana (hallitsi 1184–1213).


title: Geguti

text: Gegutin palatsista kerrotaan useita kertoja georgialaisissa vuosikirjoissa Georgian kuninkaallisten rakastettuna lepopaikkana. Tamarin hallinnossa se oli myös paikka, jossa kapinalliset aateliset kruunasivat hänen entisen aviomiehensä prinssi Juri Bogoljubskin epäonnistuneessa vallankaappauksessaan kuningatarta vastaan vuonna 1191.


title: Slovenia yleisurheilun maailmanmestaruuskilpailuissa

text: Slovenia on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 lähtien. Maa on saavuttanut MM-kilpailuissa viisi mitalia, joista kolme on tuonut moukarinheittäjä Primož Kozmus.


text: Slovenian ensimmäinen pisteille eli kahdeksan parhaan joukkoon yltänyt urheilija oli vuoden 1995 kisoissa kahdeksanneksi 100 metrin aitajuoksussa sijoittunut Brigita Bukovec. Kaksi vuotta myöhemmin hän oli jälleen maansa paras urheilija sijoittuessaan neljänneksi, ja se on edelleenkin Slovenian naisten paras MM-kisasaavutus. Sevillassa 1999 maa saavutti ensimmäisen mitalinsa, kun Gregor Cankar sijoittui pituushypyssä pronssille. Edmontonissa 2001 ainoa pisteille yltänyt slovenialaisurheilija oli 200 metrin juoksussa kuudenneksi sijoittunut Alenka Bikar. Pariisissa 2003 ainoan pistesijan toi moukarinheitossa viidenneksi sijoittunut Primož Kozmus. Helsingissä 2005 Slovenia jäi tyystin ilman pistesijoja.


text: Osakassa 2007 Primož Kozmus saavutti moukarinheitossa hopeaa ja Marija Šestak kolmiloikassa pronssia. Šestak sijoittui alun perin viidenneksi, mutta nousi lopulta vuonna 2017 pronssille kun edelle sijoittuneet Kreikan Hrisopigi Devetzi ja Venäjän Anna Pjatyh hylättiin dopingin takia. Osakassa lisäksi kolme muutakin urheilijaa pääsi pistesijoille: Brigita Langerholc oli 800 metrin juoksussa viides, Miroslav Vodovnik kuulantyönnössä viides ja Matic Osovnikar 100 metrin juoksussa toiseksi parhaana eurooppalaisena seitsemäs. Osakan kisajoukkueeseen kuului myös kiistatta kuuluisin Sloveniaa edustanut yleisurheilija, 47-vuotias jamaikalaissyntyinen pikajuoksija Merlene Ottey, joka tällä kertaa karsiutui jo ensimmäisissä alkuerissä.


text: Berliinissä 2009 Primož Kozmus voitti Slovenialle sen ensimmäisen yleisurheilun maailmanmestaruuden. Pistesijoille ylsi vain Miroslav Vodovnik sijoittumalla kuulantyönnössä lopulta kuudenneksi. Martina Ratej sijoittui naisten keihäänheitossa 11:nneksi. Daegussa 2011 Kozmus saavutti moukarinheitossa pronssia ja Ratej sijoittui keihäänheitossa seitsemänneksi. Moskovassa 2013 pistesijoille pääsivät neljänneksi moukarinheitossa sijoittunut Kozmus ja kolmiloikassa lopulta kahdeksanneksi sijoittunut Snežana Rodic. Pekingissä 2015 Slovenian kahdeksanhenkisestä joukkueesta parhaiten sijoittui seiväshypyssä sijalle 13 päätynyt Robert Renner.


title: Sanat Jukka Virtanen

text: Sanat Jukka Virtanen on tribuuttialbumi, joka sisältää eri suomalaislaulajien tulkintoja Jukka Virtasen sanoituksista. Levy julkaistiin 23. heinäkuuta 2008.


title: Giovanni Pellielo

text: Giovanni Pellielo (s. 11. tammikuuta 1970 Vercelli) on italialainen haulikkoampuja.


title: Giovanni Pellielo

text: Giovanni Pellielo on menestynyt trap-ammunnassa. Hän on voittanut kyseisessä lajissa olympiahopeaa Ateenassa 2004, Pekingissä 2008 ja pronssia Sydneyssä 2000, sekä useita MM-mitaleita. Lisäksi Pellielolla on hallussaan trapin peruskilpailun ja joukkueen maailmanennätys.


title: Kroatia yleisurheilun maailmanmestaruuskilpailuissa

text: Kroatia on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 lähtien. Maa on saavuttanut toistaiseksi neljä kultamitalia ja yhteensä kahdeksan mitalia.


text: Kroatian ensimmäinen pisteille eli kahdeksan parhaan joukkoon yltänyt urheilija oli vuoden 2001 kisoissa kahdeksanneksi moukarinheitossa sijoittunut Ivana Brkljačić. Kisojen paras kroatialainen oli viisi päivää myöhemmin korkeushypyssä kuudenneksi sijoittunut Blanka Vlašić. Pariisin kisoissa 2003 Vlašić oli maansa ainoa pisteurheilija sijoituttuaan korkeudessa seitsemänneksi. Helsingissä 2005 Kroatia ei saavuttanut yhtään pistesijaa, mutta Osakassa 2007 Vlašić voitti maalleen ensimmäisen maailmanmestaruuden ja Berliinissä 2009 toisen. Daegussa 2011 hän saavutti hopeaa. Moskovassa 2013 Sandra Perković voitti kultaa kiekonheitossa. Pekingissä 2015 sekä Vlašić että Perković saavuttivat hopeaa. Lontoossa 2017 Perković voitti kultaa ja Stipe Žunić saavutti pronssia kuulantyönnössä. Ennen Žunićin kuulamitalia ainoa pistesijoille yltänyt kroatialainen miesurheilija oli moukarinheitossa seitsemänneksi Berliinissä 2009 sijoittunut András Haklits.


title: OpenSkies

text: OpenSkies on British Airwaysin tytäryhtiö, joka aloitti liikenteen kesäkuussa 2008 käyttäen emoyhtiöltään vapautuneita Boeing 757 -koneita. Yhtiö lentää New Yorkista Amsterdamiin ja Pariisiin. Suunnitelmissa on avata reitit myös Brysseliin, Dubliniin, Frankfurtiin, Madridiin ja Milanoon.


title: OpenSkies

text: Yhtiön toiminta tuli mahdolliseksi, kun Euroopan unioni ja Yhdysvallat solmivat open skies -sopimuksen, jonka mukaan mikä tahansa eurooppalainen lentoyhtiö saattoi lentää mille tahansa yhdysvaltalaiselle lentoasemalle mistä tahansa Euroopan kentältä. Tätä ennen yhtiöt olivat saaneet lentää lentojaan vain kotikentiltään, British Airwaysin tapauksessa esimerkiksi Heathrow'n lentoasemalta Lontoosta.


title: OpenSkies

text: British Airways osti vuonna 2008 ranskalaisen kaukolentoyhtiön L'Avionin (viralliselta nimeltään Elysair SAS) ja yhdisti sen seuraavana vuonna OpenSkies-yhtiöön.


title: Ranska yleisurheilun maailmanmestaruuskilpailuissa

text: Ranska on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Kisojen järjestäjämaana se oli vuonna 2003, jolloin isäntäkaupunkina toimi Pariisi. Maa on saavuttanut yhteensä 52 mitalia, ja parhaiten se on menestynyt pikajuoksuissa.


text: Ranskan ainoat henkilökohtaisten lajien kaksinkertaiset maailmanmestarit ovat 400 metrin juoksun vuosina 1991 ja 1995 voittanut Marie-José Perec sekä seitsenottelun vuonna 1999 ja pituushypyn vuonna 2003 voittanut Eunice Barber. Yhden henkilökohtaisen ja yhden viestimestaruuden ovat voittaneet Stéphane Diagana (400 metrin aitajuoksussa 1997 ja 4 × 400 metrin viestijuoksussa 2003) ja Ladji Doucouré (110 metrin aitajuoksussa ja 4 × 100 metrin viestijuoksussa 2005). Viides henkilökohtaisen lajin maailmanmestari on kolmiloikan Moskovassa 2013 voittanut Teddy Tamgho. Lontoossa 2017 kultaa voittivat Pierre-Ambroise Bosse 800 metrillä, Kevin Mayer kymmenottelussa ja Yohann Diniz 50 kilometrin kävelyssä.


title: Odin Koskinen

text: Odin Helmer Koskinen (9. helmikuuta 1904 – 15. helmikuuta 1985) oli suomalainen keilailun maailmanmestari.


title: Odin Koskinen

text: Koskinen voitti Helsingissä 1954 käydyissä keilailun MM-kilpailuissa kultaa parikilpailussa Osmo Koivusen kanssa ja hopeaa kahdeksan miehen joukkuekilpailussa. Essenin MM-kilpailuissa 1955 hän voitti maailmanmestaruuden kahdeksan miehen joukkuekilpailussa ja hopeaa viisimiehiskisassa.


title: Farin Urlaub

text: Jan Vetter (s. 27. lokakuuta 1963 Länsi-Berliini, Saksa, tunnetaan parhaiten taiteilijanimellään Farin Urlaub) on saksalainen rockmuusikko, joka tuli tunnetuksi saksalaisesta punkrock-yhtyeestä Die Ärzte ja on vuodesta 2001 lähtien tehnyt myös soolouraa "Farin Urlaub Racing Team" -yhtyeensä kanssa.


title: Farin Urlaub

text: Ensimmäiset seitsemän vuotta elämästään Farin asui äitinsä kanssa Berliinissä Moabitin kaupunginosassa. Siitä seuraavat vuodet aina 18-vuotiaaksi asti hän kasvoi Berliinin laita-alueella Frohnaussa. Tuolloin hänen äitinsä soitti Farinille usein The Beatlesia, josta Farin sai jo aikaisin tuntumaa musiikkiin ja The Beatles onkin vaikuttanut Farinin myöhempään tuotantoon. Farin aloitti kitaransoiton jo yhdeksänvuotiaana. Näkyvin muutos punkkariksi tapahtui hänen ollessa 17-vuotias: Farin oli luokkansa kanssa luokkaretkellä Lontoossa, jolloin hän päätti leikata ja valkaista tukkansa ja palasi punkkarina takaisin Berliiniin.


title: Farin Urlaub

text: Vuonna 1980 Farin tutustui Dirk Felsenheimeriin (Bela B.) Ballhaus Spandau -yökerhossa. Farin liittyi kitaristiksi Belan punkyhtyeeseen Soilet Grün ja oli mukana aina sen vuoden 1982 hajoamiseen asti. Kun Soilet Grün hajosi, perusti Farin Urlaub yhdessä Bela B.:n ja basisti Sahnien kanssa Die Ärzten. Die Ärzte päätti lopettaa huipulla vuonna 1988 saatuaan ensimmäisen albuminsa Saksan virallisen albumilistan kärkeen.


title: Farin Urlaub

text: Vuonna 1989 Farin perusti yhtyeen nimeltä King Køng, jonka rumpalina toimi Die Ärzten tuottaja Uwe Hoffmann. Yhtye ei menestynyt kovin hyvin ja sen toiminta sammui vuonna 1992. Farin perusti vuonna 1993 Die Ärzte uudelleen yhdessä Bela B.:n ja Belan vanhan yhtyeen kitaristin Rodrigo Gonzálezin kanssa. King Køngin Farin kuitenkin julisti lopettaneen vasta vuonna 1999.


title: Farin Urlaub

text: Vuonna 2001 Farin aloitti soolouran albumillaan "Endlich Urlaub!".


title: Farin Urlaub

text: Ensimmäissen sooloalbuminsa julkaisun jälkeen Urlaub perusti kiertuetta varten Farin Urlaub Racing Team -yhtyeen (lyhyesti FURT). Vuonna 2005 Urlaub julkaisi toisen sooloalbuminsa, "Am Ende der Sonne". Urlaub konsertoi yhtyeensä kanssa ja julkaisi "Livealbum of Death" -livealbumin vuonna 2006. FURTin ensimmäinen studioalbumi, "Die Wahrheit übers Lügen" julkaistiin 31. lokakuuta 2008.


title: Danzig (albumi)

text: Danzig on myös Misfitsissä ennen toimineen laulaja Glenn Danzigin johtaman yhtyeen ensimmäinen pitkäsoitto.


title: Danzig (albumi)

text: Levy oli tuottaja Rick Rubinin ensimmäinen Def American -levy-yhtiön nimissä julkaistu äänite. Def Americanin seuraaja American Recordings uudelleenjulkaisi levyn USA:ssa ja Isossa-Britanniassa vuonna 1998.


title: Danzig (albumi)

text: Kaikki kappaleet kirjoittanut Glenn Danzig, ellei toisin mainita.


title: Kuka sä oot

text: Kuka sä oot on suomalaisen rap-artisti Cheekin neljäs studioalbumi, joka julkaistiin 21. toukokuuta 2008.


title: Kuka sä oot

text: Albumi on ollut Cheekin parhaiten menestynyt noustuaan Suomen virallisella listalla viidennelle sijalle, kun edellinen ennätys oli "Käännän sivuu" -albumin 17. sija. Listaviikkoja se keräsi 21. Suosion pohjana on ollut albumin ensimmäinen single, "Liekeissä", joka nousi sekä Suomen virallisen single- että latauslistan kärkipaikalle ja voitti myös The Voicen järjestämän äänestyksen vuoden 2008 kesähitistä.22. tammikuuta 2010 internetissä julkaistiin ilmaiseksi Seren remixaama versio "Kuka sä oot"-levystä nimeltä Toinen poski - Kuka sä oot RMX.


title: Katsuren gusuku

text: Katsuren gusuku () on gusuku eli ryūkyūlainen linna Uruman kaupungissa Japanissa. Nykyisin raunioina oleva linna rakennettiin 1100-luvulla. Linnan kultakausi sijoittuu "Amawarin" hallintokaudelle, 1400-luvun lopulta 1500-luvun alkupuoliskolle. Linna liitettiin Unescon maailmanperintöluetteloon vuonna 2000 osana gusukuista ja muista Ryūkyūn kuningaskunnan omistuksista koostuvaa ryhmää.


title: A Century of Love

text: A Century of Love on Geta Burlacun esittämä Moldovan edustuskappale vuoden 2008 Eurovision laulukilpailussa. Kappale esitettiin kokonaan englanniksi. Moldova jäi semifinaalissa 36 pisteellä sijalle 14 eikä edennyt finaaliin. Kyseessä oli vuoteen 2014 asti ainoa Moldovan karsiutuminen semifinaalissa.


title: Bela B.

text: Bela B., myös Bela B. ”Barney” Felsenheimer (s. 14. joulukuuta 1962 Länsi-Berliini, Saksa, syntymänimeltään Dirk Albert Felsenheimer) on saksalaisen Die Ärzte -yhtyeen rumpali, laulaja ja sanoittaja. Bela B. aloitti vuonna 2006 soolouran albumillaan Bingo ja on tunnettu myös näyttelijänä.


title: Bela B.

text: Bela kasvoi Berliinin Spandaussa yhdessä kaksoissiskonsa Dianan kanssa. Heidän vanhempansa erosivat Belan ollessa viisivuotias. Bela oli poliisikoulussa, mutta lopetti sen kesken melkein heti. Bela halusi myös malliksi, mutta hänen ulkonäkönsä ei ollut riittävä. Bela on suunnitellut myös vaatteita yli 50-vuotiaille naisille.


title: Bela B.

text: Innostus rumpujensoittoon tuli jo nuorena, kun hän kokeili rumpujen soittamista siskonsa kaverin kellarissa. Jo pian siitä hän ostikin itselleen omat rummut ja lauloi väliaikaisesti kuorossa.